ישיבת מליאה, כנסת 25, פרוטוקול מספר 115, 2023-11-13 00:00

אמיר אוחנה: חברות וחברי הכנסת, אני פותח את ישיבת הכנסת

אמיר אוחנה:  היום יום שני כ"ט בחשוון התשפ"ד, 13 בנובמבר 2023

אמיר אוחנה:       הודעה למזכיר הכנסת, בבקשה

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת –     הצעות חוק לדיון מוקדם – החל בהצעת חוק פ/4050/25 וכלה בהצעת חוק פ/4067/25: הצעת חוק יום אבל לאומי לזכרם של נרצחי אירועי 7 באוקטובר, התשפ"ד–2023, מאת חברת הכנסת מירב בן ארי; הצעת חוק-יסוד: מגילת העצמאות, מאת חברת הכנסת נעמה לזימי; הצעת חוק שירות ביטחון (תיקון – פטור מטעמי הכרה דתית), התשפ"ד–2023, מאת חברת הכנסת מרב מיכאלי; הצעת חוק איסור לשון הרע (תיקון – הגנה על דיווחים לרשויות החוק), התשפ"ד–2023, מאת חברי הכנסת שלי טל מירון וקטי קטרין שטרית; הצעת חוק הכשרות המשפטית והאפוטרופסות (תיקון – סמכויות האפוטרופוס), התשפ"ד–2023, מאת חברת הכנסת צגה מלקו; הצעת חוק איסור אספקת חשמל, מים, תקשורת ודלק לישות הנשלטת על ידי חמאס, התשפ"ד–2023, מאת חבר הכנסת צבי ידידיה סוכות; הצעת חוק הרשות הארצית לכבאות והצלה (נכים ונספים), התשפ"ד–2023, מאת חברת הכנסת נעמה לזימי; הצעת חוק המאבק בטרור (תיקון – החמרת ענישה), התשפ"ד–2023, מאת חבר הכנסת אריאל קלנר; הצעת חוק משפחות חיילים שנספו במערכה (תגמולים ושיקום) (תיקון – הכרה בארוסות חיילים שנספו במערכה), התשפ"ד–2023, מאת חברי הכנסת אופיר כץ, נעמה לזימי, קטי קטרין שטרית, חוה אתי עטייה, דוד ביטן, מירב בן ארי, מיכל מרים וולדיגר, משה סעדה, ישראל אייכלר, אליהו ברוכי, משה סולומון, יונתן מישרקי, ששון ששי גואטה, אלמוג כהן, אברהם בצלאל, אלי דלל, צביקה פוגל, צבי ידידיה סוכות, אושר שקלים, רון כץ, שלי טל מירון וקארין אלהרר; הצעת חוק הוועדה לטיפול במשפחות נעדרים אזרחיים, התשפ"ד–2023, מאת חברת הכנסת מירב כהן; הצעת חוק המאבק בטרור (תיקון – מניעת הזדהות עם ארגון טרור), התשפ"ד–2023, מאת חבר הכנסת רון כץ; הצעת חוק פדיון הבית, התשפ"ד–2023, מאת חברת הכנסת מרב מיכאלי; הצעת חוק העונשין (תיקון – עונש מינימום למתעלל בקטין או חסר ישע), התשפ"ד–2023, מאת חבר הכנסת אופיר כץ; הצעת חוק העונשין (תיקון – קנס בעבירת גנבת נשק), התשפ"ד–2023, מאת חבר הכנסת צבי ידידיה סוכות; הצעת חוק יום הזיכרון לטבח שמחת תורה בעוטף עזה, התשפ"ד–2023, מאת חברי הכנסת אלי דלל, חוה אתי עטייה וסימון מושיאשוילי; הצעת חוק להקפאת כספים ששילמה הרשות הפלסטינית בזיקה לטרור מהכספים המועברים אליה מממשלת ישראל (תיקון – עלות החזקת אסיר או עצור שהוא פעיל טרור פלסטיני), התשפ"ד–2023, מאת חבר הכנסת צבי ידידיה סוכות; הצעת חוק משפחות חיילים שנספו במערכה (תגמולים ושיקום) (תיקון – הכרה בארוסות חיילים שנספו במערכה), התשפ"ד–2023, מאת חברות הכנסת נעמה לזימי וקטי קטרין שטרית; הצעת חוק איסור הכחשת טבח 7 באוקטובר, התשפ"ד–2023, מאת חברי הכנסת עודד פורר, אביגדור ליברמן, יבגני סובה, שרון ניר, יוליה מלינובסקי, חמד עמאר, אלי דלל, ששון ששי גואטה, יצחק פינדרוס, צגה מלקו, מיקי לוי, מירב בן ארי, סימון דוידסון, עמית הלוי, בועז טופורובסקי, שמחה רוטמן, נאור שירי, משה פסל, ארז מלול, יוסף טייב, רון כץ, אליהו ברוכי, משה סולומון, זאב אלקין, מיכאל מרדכי ביטון, יעקב אשר ואלמוג כהן

דן מרזוק:      עוד הונחו לקריאה ראשונה, מטעם הממשלה: הצעת חוק הארכת תקופות ודחיית מועדים (הוראת שעה – חרבות ברזל) (הליכי מס ומענקי סיוע), התשפ"ד–2023; הצעת חוק אזרחות כבוד לחללי מערכות ישראל, התשפ"ד–2023

דן מרזוק:       כמו כן, הונחו על שולחן הכנסת תקנות שעת חירום (חרבות ברזל) (משמורת והרחקה של שוהים שלא כדין שהם תושבי חבל עזה), התשפ"ד–2023

דן מרזוק:       נוסף על כך הונחה אמנת הבנק האסייני לפיתוח

דן מרזוק:  תודה

אמיר אוחנה: תודה רבה

אמיר אוחנה: הנושא הראשון על סדר-היום – נאומים בני דקה

אמיר אוחנה:  חברי הכנסת המבקשים להירשם מוזמנים להצביע בעד כעת, בבקשה

אמיר אוחנה:  עד שאקבל לידיי את הרשימה, ראשון הדוברים – חבר הכנסת עודד פורר, בבקשה

עודד פורר:  תודה, אדוני היושב-ראש

עודד פורר:  חבריי חברי הכנסת, אדוני השר, אתמול – ירי של נ"ט עוד פעם, הפעם על עובדי חברת החשמל בגבול הצפון

עודד פורר:  אזעקות בצפון הפכו כבר לדבר שבשגרה

עודד פורר:  הכותרות על אזעקות בגליל המערבי או על ערים שונות בקריות ובמקומות אחרים הופכות לאט-לאט להיות דבר שכאילו מנסים להרגיל אותנו אליו

עודד פורר:  אני רק אזכיר לכולם את אותם טפטופים שהיו מדברים עליהם שנורים אלינו מעת לעת מכיוון רצועת עזה

עודד פורר:       שיהיה ברור, אני אומר את זה כאן גם לך, אדוני השר, וגם לחברי הכנסת: אנחנו לא צריכים לשאול את עצמנו אם תיפתח עלינו מלחמה מצפון

עודד פורר:  המלחמה הזו נפתחה

עודד פורר:  המערכה הזו מתנהלת

עודד פורר:  הבעיה היא שכרגע מי שקובע את גובה הלהבות זה לא אנחנו אלא נסראללה

עודד פורר:  האויבים שלנו הם שמנהלים את זה, ואנחנו מנסים לברוח מהמלחמה הזו

עודד פורר:  לא תהיה ברירה

עודד פורר:  למעלה מ-100,000 אזרחים מהצפון שהפכו להיות פליטים בארצם כי פינו אותם משם, גם הם דורשים את זה כדי שהם יוכלו לחזור לשם

עודד פורר:  צריך להרחיק את חיזבאללה מגבול הצפון

עודד פורר:  צריכה ממשלת ישראל לדרוש את היישום של החלטה 1701 של מועצת הביטחון ולהרחיק את חיזבאללה אל מעבר לליטני

עודד פורר:  בלעדי זה אי-אפשר להגיד שניצחנו

עודד פורר:       הבעיה בגבול הדרומי זהה לבעיה בגבול הצפוני

עודד פורר:  צריך להעיף את ארגוני הטרור מהגבולות

אמיר אוחנה:  תודה לחבר הכנסת פורר

אמיר אוחנה:  חבר הכנסת ואליד אלהואשלה, בבקשה

אמיר אוחנה:  אחריו – חבר הכנסת אלי דלל

אמיר אוחנה:       << דובר >> ואליד אלהואשלה (רע"מ – הרשימה הערבית המאוחדת): << דובר >>       מכובדי היושב-ראש, חבריי חברי הכנסת, בכפרים הלא-מוכרים בנגב ישנם 140,000 תושבים שזקוקים למיגון

אמיר אוחנה:  פנינו ללשכת ראש הממשלה ולא קיבלנו מענה

אמיר אוחנה:  אדוני היושב-ראש, אני מבקש ודורש שתתערב בנושא הזה

אמיר אוחנה:  לא ייתכן שמאז 7 באוקטובר עד היום לא קיבלנו מענה

אמיר אוחנה:  זה הנושא הראשון

אמיר אוחנה:       יש לנו בתוך היישובים גם בתים שנפגעו כתוצאה מנפילת טילים לבתים כתוצאה מהמלחמה שהייתה, ורשות המיסים עד עכשיו לא נתנה מענה לתושבים

אמיר אוחנה:  היא דורשת שהאנשים האלה יתקשרו

אמיר אוחנה:  אנשים התקשרו, ורשות המיסים לא נתנה מענה לאנשים

אמיר אוחנה:  היא אומרת שלאנשים האלה אין רשות מוניציפלית

אמיר אוחנה:  אנחנו אמרנו להם שראש הממשלה אמר שלא משאירים אזרחים מאחור

אמיר אוחנה:  לכן, הדרישה שלנו היא שיתחשבו באנשים וייתנו להם מה שמגיע להם, ואנחנו מבקשים את העזרה והסיוע שלך בנושא הזה

אמיר אוחנה:  תודה

אמיר אוחנה:  תודה רבה

אמיר אוחנה:  חבר הכנסת אלי דלל, ואחריו – חברת הכנסת קטי שטרית

אליהו דלל: אדוני היושב-ראש, כנסת נכבדה, אני רוצה לפנות לחבריי חברי הכנסת שכל אחד מאיתנו יאמץ משפחה של חטוף או חטוף, שאיתם יהיה בקשר, שאיתם הוא יוכל לתקשר, לאמץ, לתת איזושהי חסות כדי שהם לא ירגישו שהם לבד

אליהו דלל:  אני חושב שזה המינימום שחברי הכנסת יכולים לעשות

אליהו דלל:  אני חייב לומר שאני נמצא בקשר עם משפחת אשר, נמצא עם האבא יוני אשר, שאשתו נמצאת בעזה עם שתי בנותיו, רז ואביב, בנות שנתיים וחצי וארבע וחצי

אליהו דלל:       אני חושב שזה מעשה שנכון שאנחנו כחברי כנסת נעשה את זה

אליהו דלל:  תודה רבה

אמיר אוחנה: תודה לחבר הכנסת דלל

אמיר אוחנה:  חברת הכנסת קטי שטרית, ואחריה – חבר הכנסת בועז טופורובסקי

אמיר אוחנה:  בבקשה

קטי קטרין שטרית:  אדוני היושב-ראש, אדוני השר, חבר הכנסת דלל אמר דבר שהוא מאוד מאוד חשוב ונכון, ואנחנו גם העלינו את זה בדיונים בוועדות

קטי קטרין שטרית:  אני חושבת – אני מצטרפת לרעיון הזה, שבעיניי הוא כביר, הוא טוב

קטי קטרין שטרית:  אני כבר בקשר טוב מאוד עם שתי משפחות

קטי קטרין שטרית:  חשוב מאוד מאוד

קטי קטרין שטרית:  אני משוחחת, אני באה, ואני רואה כמה זה מסב להם נחת

קטי קטרין שטרית:       אבל אני רוצה להציע עוד רעיון, בהמשך לרעיון של חבר הכנסת אלי דלל

קטי קטרין שטרית:  הרבה מאוד יישובים בעוטף עזה איכשהו מאבדים ואיבדו את האמון, בוא נאמר: מי יטפל בנו, מה יהיה כשנחזור, איך נחזור, מתי נחזור

קטי קטרין שטרית:  פניתי לכמה מחברי הכנסת, חברים טובים מכל סיעות הבית, ואמרתי להם: כדי שהם ידעו שהכוונות שלנו והרצון שלנו הוא חזק מאוד, בואו נאמץ יישוב

קטי קטרין שטרית:  אם צריך לגור שם, נגור שם; אם צריך ללוות את כל העשייה ואת השיפוץ ואת החזרה של התושבים – קדימה, בוא נעשה את זה

קטי קטרין שטרית:  אני זוכרת שדיברתי עם חברת הכנסת פנינה תמנו שטה והיא אמרה לי: זה רעיון מצוין

קטי קטרין שטרית:  בואו ניקח שניים-שלושה חברי כנסת יישוב, נאמץ אותו

קטי קטרין שטרית:  נדאג לכך שאנחנו נבוא לישיבות, לדיונים בכל הנושאים, עד שנראה שהם באמת עומדים איתנים, עומדים חזקים, והביטחון והחוסן חוזרים אליהם

קטי קטרין שטרית:  אני חושבת שזה דבר טוב שייתן לתושבים בעוטף עזה לא רק את התחושה, כי זה לא רק עניין של תחושה, אלא גם את האמת האמיתית שבאמת ובתמים אנו, נבחרי הציבור, עומדים לימינם ונסייע להם ונעזור להם בכל דבר שנדרש

קטי קטרין שטרית:  תודה

אמיר אוחנה:  תודה רבה

אמיר אוחנה:  חבר הכנסת בועז טופורובסקי – אחרון הדוברים לשלב זה

אמיר אוחנה:  בבקשה

בועז טופורובסקי:  תודה, אדוני היושב-ראש

בועז טופורובסקי:  חברי וחברות הכנסת ואדוני השר, דודי דיגמי, לוחם צה"ל, הוקפץ בצו 8 עם פרוץ המלחמה

בועז טופורובסקי:  במהלכה, כפרמדיק, טיפל והציל חיים בעזה

בועז טופורובסקי:  כשיצא להתרעננות מהלחימה בעזה, מצא את מותו בתאונת דרכים קטלנית

קריאה: ירו בו

קריאה:  תציין את זה

קריאה:  ירו בו

בועז טופורובסקי: לא ירו בו

בועז טופורובסקי:  מה פתאום? הוא נפגע בתאונת דרכים לפני כמה ימים

בועז טופורובסקי:       דודי, זיכרונו לברכה, כתב את הטקסט הבא תוך כדי הלחימה בעזה: "אני יכול עוד לבחור בדברים הפשוטים / לעצור מול הים וללחוש / אלוהים הגיבור, תן לי כוח לשים / על כתפך את הראש

בועז טופורובסקי:  // ושלא ייעלמו הדברים היפים / מעינינו כל יום ויום

בועז טופורובסקי:  / שנדע להפנים, שנדע להבחין / בין הרע והטוב"

בועז טופורובסקי:  כך כתב דודי

בועז טופורובסקי:  כולנו משתתפים בצער משפחתו – הוריו יעקב וגבע, אחיו אסף ואלית, גרושתו אורית וילדיו הראל ומתן

בועז טופורובסקי:       313 בני אדם נהרגו מתחילת השנה בכבישי ישראל; שמונה מהם רק בשבוע החולף

בועז טופורובסקי:  חבל שגם חיילים, שהם בדרך, מוצאים את מותם

בועז טופורובסקי:  הייתי מצפה ממשרד התחבורה קצת להתאמץ ולעזור, מעבר ליוזמות אזרחיות כאלה ואחרות, כדי לוודא שאנשים לא ייסעו ברכבם הפרטי אחרי ימים של לחימה ועייפות אין-סופית

בועז טופורובסקי:       אני רוצה להשתתף בצער משפחות הנרצחים והנופלים מפרוץ המלחמה ובצער המשפחות ששכלו את יקיריהן על כבישי ישראל, לשלוח איחולי החלמה לפצועים ותקווה לשחרורם המהיר של החטופים

בועז טופורובסקי:  תודה רבה

אמיר אוחנה: אמן ואמן

אמיר אוחנה: [רשומות (הצעות חוק, חוב' מ/1677)

אמיר אוחנה: ] 

אמיר אוחנה: חברי הכנסת, הנושא הבא על סדר-היום – הצעת חוק הארכת תקופות ודחיית מועדים (הוראת שעה – חרבות ברזל) (הליכי מס ומענקי סיוע), התשפ"ד–2023, לקריאה הראשונה

אמיר אוחנה:  אני מזמין את השר שלמה קרעי, בשם שר האוצר, להציג את הצעת החוק

אמיר אוחנה:  בבקשה, אדוני

התקשורת שלמה קרעי: אדוני היושב-ראש, כנסת נכבדה, לפני הכול אני רוצה להעלות כאן את עניין החטופים שלנו

התקשורת שלמה קרעי:  את התמונות אנחנו רואים כאן, מולנו ביציע, אדוני היושב-ראש, לפי היוזמה שלך, וזאת יוזמה חשובה

התקשורת שלמה קרעי:  נציגי המשפחות נמצאים היום כאן בכנסת, מסתובבים בינינו, מבקשים שנעשה הכול למען שחרורם

התקשורת שלמה קרעי:  האמת היא שאין צורך לבקש – כולנו מאוחדים ברצון ובמעשה למען השבת החטופים הביתה לחיק משפחותיהם

התקשורת שלמה קרעי:  הנושא הזה נמצא בראש מעיינינו, וכל פעולה וכל דבר שנעשה – הרצון להחזיר את החטופים הביתה לחיק משפחותיהם נמצא תמיד תמיד לפני הכול

התקשורת שלמה קרעי:  אנחנו איתכן, משפחות יקרות, כל העם איתכן, ויחד ננצח, בעזרת השם

התקשורת שלמה קרעי:  לא תהיה תמונת ניצחון בלי זה

התקשורת שלמה קרעי:  "וּפְדויי ה' ישובון ובאו ציון בְּרִנָּה ושמחת עולם על ראשם; ששון ושמחה ישיגון נסו יגון וַאֲנחה"

התקשורת שלמה קרעי:       הערב ראש חודש כסלו, חודש של אור ותקווה

התקשורת שלמה קרעי:  לאורך אלפי שנותינו ביקשו רבים רבים לכלותנו, אבל תמיד קמנו מן העפר ויצאנו מיגון לשמחה ומאפלה לאור גדול

התקשורת שלמה קרעי:  בעזרת השם בחודש הזה נקווה ונייחל ונתפלל לבשורות טובות

אמיר אוחנה: אמן

התקשורת שלמה קרעי: אדוני היושב-ראש, הצעת חוק הארכת תקופות ודחיית מועדים – אני מקריא כאן את עמדתו של שר האוצר

התקשורת שלמה קרעי:  נוכח אירועי המלחמה והחריגה משגרה, והיות שניהול המערכה וגיוס המילואים הנרחב מקשים על קיום שגרה רגילה ועל עמידה בזמנים הקבועים בחוק, מטרת הצעת החוק שבפניכם היא הארכת תקופות ודחיית מועדים לביצוע הפעולות הקבועות בחקיקת המס, הן מצד האזרח והן מצד הרשות, משום שיכולותיהם של הנישומים ושל הרשות לנהל את אותם הליכים בתקופת חירום זו מוגבלת מאוד

התקשורת שלמה קרעי:  לפיכך מוצע לקבוע הסדר בדומה לחוק שהיה חל בעניין הארכת מועדים בתקופת הקורונה בענייני מס, שלפיו פעולה שהמועד האחרון לביצועה חל בתקופה שבין 7 באוקטובר לבין 7 בינואר 2024 היא התקופה הקובעת ובחודשיים שאחרי כן, וכן מועד תחילתה חל לפני תום התקופה הקובעת

התקשורת שלמה קרעי:  במקרים כאלה המועד האחרון לביצוע יידחה בשלושה חודשים מהמועד האחרון המקורי שהיה קיים לביצוע אותה פעולה

התקשורת שלמה קרעי:  כך למשל הודעה או השגה שהיה צריך להגיש למינהל רשות המיסים עשרה ימים אחרי תחילת התקופה הקובעת – המועד לביצוע יידחה לעשרה ימים אחרי תום התקופה הקובעת, כלומר דחייה של שלושה חודשים; שומת מס שהמועד להוצאתה הוא עד יום 31 בדצמבר 2023 – המועד להגשתה יידחה ליום 31 במרץ 2024, כדי לא לפגוע ביכולת הטיפול באותם הליכים

התקשורת שלמה קרעי:       הוראה נוספת עוסקת בהוספת ימים למניין תקופות בעניין מכירת דירה יחידה בדירת מגורים מזכה לפי חוק מיסוי מקרקעין שעניינן תשלום מס רכישה מופחת או פטור ממס שבח, באופן שמי שעמדה לרשותו תקופה למכירת דירה לצורך האמור, התווספו לתקופה שעמדה לרשותו למכירת הדירה שלושה חודשים על הזמן שעמד לרשותו

התקשורת שלמה קרעי:  יצוין כי החוק קובע סמכות לשר האוצר להאריך את התקופה הקובעת בתקופות נוספות שלא יעלו על שלושה חודשים כל אחת, אם נוכח כי מתקיימות נסיבות מיוחדות המצדיקות הארכה עקב המצב הביטחוני המיוחד, ובלבד שמשך ההארכה הכולל לא יעלה על תשעה חודשים, בדומה להצעת חוק הארכת תקופות ודחיית מועדים

התקשורת שלמה קרעי:  מבוקש כי ההצעה תידון בוועדת הכספים של הכנסת

התקשורת שלמה קרעי:  תודה

אמיר אוחנה: תודה רבה לשר קרעי

אמיר אוחנה:  אנחנו נעבור כעת לדיון האישי, ואני נועל את רשימת הדוברים

אמיר אוחנה:  חבר הכנסת מאיר כהן – אינו נוכח; חברת הכנסת טלי גוטליב – אין מה לסמס

אמיר אוחנה:  יש את החוק הבא

אמיר אוחנה:  מי שירצה, יוכל לדבר בחוק הבא

טלי גוטליב: הגברת ח'טיב, מה את עושה פה? באמת, אין לך בושה? לא האמנתי שהעזת לבוא לפה, לשבת פה, אחרי שהכחשת את הרצח של התינוקות של בני העם שלי, את עריפת הראשים שלהם, את השרפה שלהם, את האונס שלהם, את כריתת האיברים המוצנעים שלהם

טלי גוטליב:  לא התביישת

טלי גוטליב:  באותה מידה את לא מתביישת לשבת פה

טלי גוטליב:  אז בואי תשמעי, אני מתביישת בך ובזה לך

טלי גוטליב:       אני לא מוכנה לקבל שתומכת טרור כמוך, שתוך מלחמה קשה של מדינת ישראל, אחרי שטבחו בנו, 1,400 מקרי רצח כמעט, איומים, אחרי שמחזיקים חטופים, אישה אחרי לידה, תינוקות, נשים – ואת מעיזה להכחיש את זה

טלי גוטליב:  זה לא ייאמן

טלי גוטליב:  את בקושי מתנצלת

טלי גוטליב:  את לא צריכה לשבת פה ואת לא צריכה לקבל משכורת ממשלם המיסים בישראל

טלי גוטליב:  הפרלמנט הישראלי בז לאנשים תומכי טרור שיושבים כאן

טלי גוטליב:  נכנסתי, לא האמנתי שאת יושבת פה

טלי גוטליב:  אני מתביישת, מתביישת ובזה גם יחד

טלי גוטליב:  זה – 1

טלי גוטליב:       אבל את לא לבד, גברת ששייכת לתנועה האסלאמית

טלי גוטליב:  את לא לבד

טלי גוטליב:  שמעתי השבוע את עאידה סלימאן – אין לה בושה, לזאת, זו תומכת טרור בקלאס

טלי גוטליב:  אומרת, כותבת שיש הפגזות של חדרי ניתוח בשיפא, אין לה בושה	 שבבתי החולים חולים, פצועים, ושחיילים הפציצו את בית החולים

טלי גוטליב:  אני אקריא לכם מילה במילה, אני אראה לכם איזה גועל, למה היא מסוגלת, התומכת-טרור הזאת, יפת נפש שכמוה

טלי גוטליב:  פשוט בושה

טלי גוטליב:  הינה, אני אקריא לכם: "חדרי ניתוח מופצצים" – בשיפא, כן? "ריח זרחן באוויר" – שקרנית נאלחת – "מבין 48 מנתחים נשארו שבעה

טלי גוטליב:  ירי חי על עקורים במסדרונות ההומניטריים, ועדיין מתעקשים פה, הצבא המוסרי בעולם"

טלי גוטליב:  תתביישי לך, הגב' עאידה סלימאן, ותרשמי בפנייך את הדבר הבא: אני לא אתן לך להיות כאן בשקט

טלי גוטליב:  בכל פעם שתנאמי, אני אפריע לך, אני אזכיר לך ציטוטים שלך

טלי גוטליב:  את תצטערי על הרגע שהגעת לכנסת ישראל

טלי גוטליב:  אני פונה פה לכל חברי הכנסת שאכפת להם מכבוד מדינת ישראל: תצטרפו אליי להסיט ולהזיז את עאידה סלימאן מהכנסת, מי שמשקרת שיש זרחן בבית החולים שיפא

טלי גוטליב:  לא להאמין, ככה היא כותבת

טלי גוטליב:  ואנחנו יושבים פה ונותנים לה לשבת כאן, לבוא לוועדות ולדבר על הצבא שלנו

טלי גוטליב:  בוז לך, גב' עאידה סלימאן

טלי גוטליב:      ואתם יודעים מה? אולי הבוז הוא לנו

טלי גוטליב:  אולי הבוז הוא לנו, שאנחנו לא מסוגלים להוציא מתוך הפרלמנט תומכי טרור שפוגעים במדינת ישראל, בחוסנה, בנראותה, מפרסמים שקרים נאלחים בוטים ברשתות חברתיות, וזה מגיע לכל העולם

טלי גוטליב:  אחר כך הם יגידו: אוי, סליחה, התנצלתי וטעיתי לא טעיתי ושגיתי – גם את זה לא שמעתי

טלי גוטליב:  לא מאמינה להתנצלויות שלכם

טלי גוטליב:  לא מאמינה לתומכי טרור

טלי גוטליב:  נקודה

טלי גוטליב:  לא מאמינה למי שחותר תחתיי, לא מאמינה למי שחותר תחת הגדרת המדינה שלי כמדינה יהודית ודמוקרטית

טלי גוטליב:  ותורידי את הראש שלך, אני לא אתן לך להרים את הראש שלך, גברתי

טלי גוטליב:  פעם אחת לא תצליחי

טלי גוטליב:  את תשבי פה ואת תתביישי פה, כי תומכי טרור בכנסת ישראל ישבו בבושת פנים, בי נשבעתי

אמיר אוחנה: חברת הכנסת דבי ביטון, בבקשה

אמיר אוחנה:  יש עוד חוק אחר כך

אמיר אוחנה:  בבקשה

דבורה ביטון: כבוד היושב-ראש, כנסת נכבדה, בכל יום מחדש נשבר הלב

דבורה ביטון:  אני פוגשת משפחות שעולמן חרב עליהן

דבורה ביטון:  בכל יום מחדש אני שומעת סיפורים על אנשים מדהימים, הכי טובים, שאיבדו את חייהם מידם של מרצחים ארורים, אכזריים, חסרי צלם אנוש, כאלה שרק רוע ורשעות הדריכו את פעולתם השטנית

דבורה ביטון:  אני גאה על שפגשתי משפחות נפלאות, אוהבות ציונות, שבניגוד לאויבינו המרים, חינכו לאהבת הארץ, האדם, כל משפחה וייחודה

דבורה ביטון:  הלב מסרב לקבל את הבשורות הרעות הללו

דבורה ביטון:  חיבקתי את המשפחות הנפלאות הללו ודמעות זלגו מעיניי

דבורה ביטון:       אמש פגשתי כמה משפחות, ובהן משפחת גלס

דבורה ביטון:  ההורים, ענת וליאור, היו ספונים בסלון ביתם, העצב והכאב ניכר על פניהם העייפות

דבורה ביטון:  הם סיפרו על ים המוכשרת, תצפיתנית מגדוד 414, שחייה נגדעו בחמ"ל נחל עוז

דבורה ביטון:  על מסך הטלוויזיה בסלון ביתם תמונות של ים מגילים שונים

דבורה ביטון:  כמו כן, נחשפתי לציורים שלה, וציור אחד שבר את ליבי

דבורה ביטון:  אביה סיפר שביום שני לפני הטבח ים ציירה לב שבור עם דמעות; בליבי חשבתי: נסתרות דרכי האל

דבורה ביטון:      במלון דן פגשתי את רחל בן יעיש, מוותיקות העיר שדרות

דבורה ביטון:  רחל איבדה את בתה אתי, איתי הנכד וחתנה שגיא זק מכיסופים, שנרצחו באכזריות

דבורה ביטון:  רחל סיפרה: בכל פעם ביקשתי ממנה: בואי לשדרות

דבורה ביטון:  מה יש לך שם? והיא אמרה לי: המקום מקסים, יש מלא צבא

דבורה ביטון:  רק ביום שישי, ב-6 באוקטובר, הם אכלו אצלי ארוחת ערב, ואמרתי להם: תישארו לישון פה, והם לא רצו

דבורה ביטון:  הבכי קורע הלב לא מאפשר לך לומר שום מילת נחמה, כי אין

דבורה ביטון:      המפגש האחרון שלי היה עם תמר, אימו של אביב קוץ

דבורה ביטון:  משפחת קוץ נרצחה בכפר עזה יחד עם לבנת וילדיהם רותם, יהונתן ויפתח

דבורה ביטון:  תמר סיפרה על המשפחה הנהדרת שנעלמה, שיתפה אותי בתמונות המשפחתיות מתוך הנייד שלה, הראתה לי את הכישרון של אביב ז"ל בפיסול

דבורה ביטון:  רק ביום רביעי לפני הטבח נפגשנו במסגרייה

דבורה ביטון:  הוא סיים את הכלב ממתכות, אמרה לי

דבורה ביטון:  אמרתי לו: קח אותו לבית, שלא יהרסו אותו, והוא לא לקח, והוא שם

דבורה ביטון:  על רותם סיפרה כמה הייתה פדנטית –אף אחד לא נגע לה בארון – הייתה מוכשרת ויפה, ואת זה היה אפשר לראות בתמונות

דבורה ביטון:      אדוני היושב-ראש, מדינת ישראל חייבת לדאוג לכל המשפחות גם ברמה הביטחונית, כדי שיוכלו לשוב ליישוביהם, וגם ברמה החברתית והכלכלית

דבורה ביטון:  הם הקריבו את היקר מכול, ואנחנו צריכים להעניק להם הכול

דבורה ביטון:       לסיום, אני פונה לממשלת ישראל ולבית הזה: תחזירו את החטופים

דבורה ביטון:  זו המשימה הלאומית שלנו

דבורה ביטון:  אנחנו חייבים את זה גם לחוסן

דבורה ביטון:  תודה

אמיר אוחנה: תודה רבה

אמיר אוחנה:  חברת הכנסת אימאן ח'טיב יאסין, בבקשה

אימאן ח'טיב יאסין: כבוד היושב בראש, כנסת נכבדה, ימים קשים עוברים על כולנו

אימאן ח'טיב יאסין:  מי ייתן והם יעברו מהר ובלי אבל ובלי כאב

אימאן ח'טיב יאסין:  חשוב לי להדגיש שקדושת החיים וכבוד האדם בשבילי הם ערכים נעלים - -     

טלי גוטליב: כן? טוב לדעת

אימאן ח'טיב יאסין: - - שאין דבר, אבל שום דבר, המצדיק פגיעה בהם

טלי גוטליב: לא, אנחנו פסיכים

אימאן ח'טיב יאסין: באותה מידה חשוב לי להדגיש שהזוועות של 7 באוקטובר דחויות וסותרות את הערכים שלי כאדם, כאישה מוסלמית ודתייה

אימאן ח'טיב יאסין:  הם ההפך המוחלט ממה שאני מאמינה בו

אימאן ח'טיב יאסין:      כשאמרתי על אונס נשים ועריפת ראשי ילדים שזה מביש, ומביש זה מבושה – בושה בערבית זה "עאר"

אימאן ח'טיב יאסין:  כשאני, בפרט כאישה דתייה, אומרת על דבר שהוא "עאר", בערבית אין יותר הוקעה וגינוי מזה

אימאן ח'טיב יאסין:  ייתכן שדבריי בעברית לא הובנו במלוא חומרתם ואף יצרו רושם מוטעה, ועל כך - - -     

טלי גוטליב: אבל זה לא מה שאמרת

רון כץ: חלאס, היא מדברת

מירב בן ארי: אבל תני לשמוע, תני לשמוע

טלי גוטליב: לא רוצה חלאס

טלי גוטליב:  חלאס עם תומכי טרור בכנסת, זה חלאס

רון כץ: אי-אפשר כך

אמיר אוחנה: חברת הכנסת טלי גוטליב

דבורה ביטון: - - -     

אמיר אוחנה: לא לעזור לי, בבקשה

אמיר אוחנה:  לא לעזור לי

אמיר אוחנה:  חברת הכנסת טלי גוטליב, תודה

טלי גוטליב: בסדר, אדוני

אימאן ח'טיב יאסין: - - ועל כך אני מצירה

אימאן ח'טיב יאסין:  אבהיר כי ב-7 באוקטובר בוצעו מעשים דחויים ופסולים ערכית, אנושית ודתית, שאין להם שום הצדקה

טלי גוטליב: "פסולים"

אופיר כץ: מעשים לא נעימים

טלי גוטליב: לא, פסול, פסול

אימאן ח'טיב יאסין: ליבי עם כל המשפחות הקדושות

טלי גוטליב: מעשים מפלצתיים – "פסולים"

אימאן ח'טיב יאסין: אין קשה יותר מלאבד יקר או בן משפחה

אימאן ח'טיב יאסין:  אין קשה יותר מלחיות באי-ודאות לגבי היקרים שלך

טלי גוטליב: תלשו יד של בת תשע

טלי גוטליב:  תלשו יד

רון כץ: טלי - - -     

אמיר אוחנה: חברת הכנסת טלי גוטליב

טלי גוטליב: אז מה אם היא מדברת?     

אמיר אוחנה: חברת הכנסת טלי גוטליב - -     

רון כץ: זה מה שהיא אומרת

רון כץ:  תשמעי

אמיר אוחנה: - - אני מבקש להפסיק עם זה

אמיר אוחנה:  תודה

אימאן ח'טיב יאסין: שכול הוא שכול, כאב הוא כאב, ילד הוא ילד, אישה היא אישה, אדם הוא אדם, ולא משנה מה המוצא או הדת שלו

אימאן ח'טיב יאסין:  ערכים לא מתחלקים

אימאן ח'טיב יאסין:      בימים קשים מעין אלו שעוברים על כולנו, אני תמיד חוזרת לעוגן הבסיסי שלי: אללה

אימאן ח'טיב יאסין:  עיניי ותפילותיי נשואות לאל שבשמיים (אומרת בערבית: הרחמן והרחום,) שירחם ויחון על כולנו, ושנזכה לימים של שלום וביטחון – אם לא אנחנו, לפחות הילדים שלנו

אימאן ח'טיב יאסין:      חברים וחברות, עד פה זה מה שכתבתי מליבי

אמיר אוחנה: גם תם הזמן, משפט לסיום

אימאן ח'טיב יאסין: משפט לסיום – אני רוצה להגיד לכל מי ששומע אותי ומכיר אותי באמת, בלי שיכניס שום דבר אחר לתוך המציאות הקשה שאנחנו חיים בתוכה: אימאן, דוגלת בזכויות האדם, שמקדשת את החיים, רודפת צדק, היא אימאן שהייתה, וככה אימאן תמשיך להיות, ולא משנה מה יקרה

אימאן ח'טיב יאסין:      אז נקווה ונתפלל לימים טובים ושהחטופים יחזרו בשלום לבתים שלהם ולחיק משפחותיהם

טלי גוטליב: הזיה

טלי גוטליב:  חשבתי שהיא תתנצל על רצח תינוקות, על אונס נערותינו ונשותינו, על עריפת הראשים - -     

אמיר אוחנה: חברת הכנסת מירב בן ארי, בבקשה

טלי גוטליב: - - על שרפת ילדים בקיבוץ בארי, על החטופים שלנו, על החטופות שלנו

טלי גוטליב:  על מה התנצלת? בוז שאת כאן

טלי גוטליב:  לא יכול להיות שבפרלמנט תהיה אישה כזאת

איימן עודה: כבוד היושב-ראש, אין קריאות ראשונה, שנייה ושלישית

טלי גוטליב: לא יכול להיות

אמיר אוחנה: אל תעזור לי לנהל את המליאה

אמיר אוחנה:  אני אסתדר

אמיר אוחנה:  אני אסתדר

איימן עודה: לא יכול להיות - -     

טלי גוטליב: כן

איימן עודה: - - כל פעם, כל פעם

אמיר אוחנה: חברת הכנסת מירב בן ארי, בבקשה

מירב בן ארי: תודה, אדוני היושב בראש

מירב בן ארי:  כנסת נכבדה, שמעתי את השר שלמה קרעי במשרדי - -      

קריאה: נראה אותה אומרת את זה - - -     

טלי גוטליב: - - - כן, נראה אותה

מירב בן ארי: - - מדבר על כך שהמשפחות של החטופים נמצאות פה ומסתובבות

טלי גוטליב: - - - מנסור עבאס שרודפים אחריו

אמיר אוחנה: חברת הכנסת גוטליב

מירב בן ארי: אפשר די? אפשר? אני רוצה לדבר על אלה שלא שומעים אותם, על המשפחות שלהם, שהסתובבו כאן היום במליאה ונכנסו לוועדות הכנסת

מירב בן ארי:  ואז שמעתי את השר שלמה קרעי – כבר אין לי מילים לתאר – אומר: כולם איתכם, עם ישראל איתכם, דברים מאוד יפים, אבל באמת אי-אפשר שלא לתהות איפה ראש הממשלה

מירב בן ארי:  למה הוא לא מבקר את המפונים? למה? ממה הוא מפחד? אנשים עברו פוגרום

מירב בן ארי:  ילדות השתינו על המגבות בכניסה כדי שלא יישרף להם הממ"ד

מירב בן ארי:  נשים, גברים וילדים קטנים – מה הפחד? לך ותסתכל להם בעיניים

מירב בן ארי:  אז יצעקו עליך

מירב בן ארי:  אז מה? מותר להם, מותר להם

מירב בן ארי:  ממה הפחד הזה ללכת למלונות של מפונים – הרי אני וחבריי פה כל הזמן שם

מירב בן ארי:  ביום שישי נסעתי לקיבוץ עין גדי לפגוש מפונים מזיקים

מירב בן ארי:  מה היא אמרה? כל מה שהיא אמרה לי: מירב, אני רוצה לקום בשישי – מפונים

מאיר כהן: בקיבוץ עין גדי – חולית

מירב בן ארי: מקיבוץ זיקים יושבים בקיבוץ עין גדי

מאיר כהן: חולית

מירב בן ארי: סליחה, חולית

מירב בן ארי:  מרוב שאנחנו מבקרים מפונים הכול כבר מתבלבל

מירב בן ארי:  תודה שתיקנת אותי

מירב בן ארי:      המפונים באמת יושבים שם, ומה היא אומרת לי? היא אומרת לי: אני רק רוצה ביום שישי בבוקר לקום, להריח את הבורקסים

מירב בן ארי:  אז נכון, אף אחד לא נחטף לי, אבל אין לי בית

מירב בן ארי:  אין להם כלום

מירב בן ארי:  אימא של חברה טובה שלי יצאה מהבית יחפה; שום דבר

מירב בן ארי:  לא מגיע להם שתבוא אליהם? שתבקר אותם? גם אם יצעקו עליך, מותר להם

מירב בן ארי:  אנשים עברו פוגרום

מירב בן ארי:  יהודים נשחטו בבתים שלהם, חיכו שעות ואף אחד לא בא

מירב בן ארי:  בניר עוז לא נורה כדור אחד

מירב בן ארי:  אחד

מירב בן ארי:  לא מגיע לאנשים האלה שהוא יבוא? ואתה יודע מה, אדוני שר התקשורת? מה זה שראש ממשלה מתראיין ל-ABC ול-CNN? מה איתנו? מה, אנחנו לא שווים? שילך ל-11, 12, 13, 14, לא אכפת לי, שידבר בעברית, שידבר לאנשים האלה

מירב בן ארי:  מה הוא מתראיין ל-CNN?     סליחה, מגיעות לנו תשובות

מירב בן ארי:  עזבו אותנו, מגיעות למשפחות האלה תשובות

מירב בן ארי:  תודה

אמיר אוחנה: תודה רבה

אמיר אוחנה:  חבר הכנסת רון כץ, בבקשה

רון כץ: תודה רבה, אדוני היו"ר

רון כץ:  כנסת נכבדה, אני רוצה לדבר על מה שקורה בצפון הארץ

רון כץ:  אנחנו חיים בסיטואציה בלתי אפשרית

רון כץ:  האיום מצפון עולה מדרגה

רון כץ:  אתמול נהרגו אזרחים מטיל נ"ט

רון כץ:  אזרחים כבר לא יכולים ללכת לטייל בצפון, כבר לא יכולים לבקר בבתים שלהם

רון כץ:  איבדנו את הריבונות בצפון, ואי-אפשר להמשיך להתעלם מזה

רון כץ:  אי-אפשר

רון כץ:  אנחנו רואים מה מדיניות ההכלה הביאה בדרום, ואנחנו חייבים פה, בבית הזה, להרים את כל הדגלים האדומים ולעשות כל מה שאנחנו יכולים בשביל שהמצב הזה לא יחזור על עצמו

רון כץ:      אני יושב בוועדת חוץ וביטחון, ואני יודע שצה"ל ערוך ומוכן, כוחות הביטחון ערוכים ומוכנים בגבול הצפוני של מדינת ישראל

רון כץ:  אני מבין את הדילמות, אני מבין את ההתלבטויות, ולמרות כל זה, אזרחים שמפונים מבתיהם בתוך מדינת ישראל זה דבר שלא מתקבל על הדעת

רון כץ:  העובדה שאנחנו ממשיכים להגיב אחרי שתוקפים אותנו זה לא מתקבל על הדעת

רון כץ:  אנחנו חייבים פה, בבית הזה, בממשלה הזו, בקבינט המצומצם, בקבינט המורחב, בכל פורום שמקבל החלטות בממשלה הזו, להחזיר את הביטחון לתושבי הצפון, כי זה זולג מתחומי הצפון – זה יזלוג, בוודאות זה יזלוג

רון כץ:  כשהם יראו שאנחנו לא מגיבים בצפון – לא יודע מתי – זה יקרה במקומות אחרים במדינה הזאת

רון כץ:      ואין מה לעשות

רון כץ:  אנחנו נמצאים בסיטואציה קשה, סיטואציה מתוחה, אבל אנחנו נמצאים גם במצב הכי עוצמתי שהיה למדינת ישראל

רון כץ:  כולנו מאוחדים, צה"ל מוכן, כוחות הביטחון ערוכים ומוכנים, והם רק צריכים לקבל את ההוראה; אפילו לא את ההוראה – צריכים לא לעצור אותם מלעשות את מה שהם יודעים לעשות

רון כץ:      ומפה אני באמת קורא לכל אחד ואחד מאיתנו: כולנו נמצאים בפורומים שמשפיעים יותר, משפיעים פחות, אבל משפיעים; זה המסר שצריך לצאת מאיתנו – חייבים להחזיר את הריבונות בצפון, עם הלחימה בדרום, שמביאה תוצאות

רון כץ:      ומפה אני רוצה לשבח את כוחות הביטחון, שעושים עבודה מדהימה בדרום, ואני סומך עליהם שהם ידעו לעשות את אותה עבודה בצפון

רון כץ:  תודה רבה, אדוני

אמיר אוחנה: תודה רבה

אמיר אוחנה:  חבר הכנסת איימן עודה – אינו נוכח

אמיר אוחנה:  חבר הכנסת ואליד אלהואשלה, בבקשה

וליד אל-הואשלה: מכובדי היושב-ראש, חבריי חברי הכנסת, אני רוצה לדבר בקצרה על שתי סוגיות בנגב

וליד אל-הואשלה:  הראשונה – על מועצה אזורית נווה מדבר, שהיא סוגיה של הסעות בכפרים הבלתי-מוכרים לתלמידים שם

וליד אל-הואשלה:  מלפני שבועיים אנשים לא מסיעים את התלמידים, המועצה לא מסיעה אותם, והאחריות עברה מנווה מדבר לאשכול נגב מזרחי

וליד אל-הואשלה:  מכאן אני פונה לשר החינוך יואב קיש על מנת להתערב בנושא הזה ולפתור את הסוגיה הזאת, כי לא יכולים לסבול עוד שהתלמידים נשארים בבית ללא כל מסגרת

וליד אל-הואשלה:      הנושא השני הוא נושא שפיקוד העורף אמור לטפל בו, נושא כיפת ברזל

וליד אל-הואשלה:  כל הטילים שעוברים את באר שבע לכיוון הכפרים הלא-מוכרים בבקעת באר שבע ומזרחית לכביש 80 אינם מכוסים על ידי כיפת ברזל

וליד אל-הואשלה:  לכן, הדרישה שלנו היא שפיקוד העורף יתערב על מנת לפתור את הסוגיה הזאת

וליד אל-הואשלה:  תודה

אמיר אוחנה: תודה רבה

אמיר אוחנה:  חברת הכנסת שרון ניר, בבקשה, גברתי

שרון ניר: אדוני היושב-ראש, חבריי חברי הכנסת, ישראל נמצאת בעיצומה של לחימה אזורית קשה ומורכבת מאין כמותה

שרון ניר:  במלחמה זו, לוחמי צה"ל בסדיר ובמילואים בחזית משלמים את המחיר היקר מכול, והם מגלים עוז רוח ודבקות במטרה

שרון ניר:  לאחר המלחמה הזאת יצטרכו ההיסטוריונים לכתוב פרק חדש בספרי המנהיגות הישראלית

אמיר אוחנה: חבר הכנסת ביטן, התברכת בקול חזק, ברוך השם

שרון ניר: המילים שייכתבו בספרי ההיסטוריה לא יזקפו את הניצחון לזכות ההנהגה הכושלת שלנו

שרון ניר:  אנחנו ננצח למרות שההנהגה נכשלה; אנחנו ננצח בזכות עוז רוחם של לוחמינו ומפקדינו בשטח

שרון ניר:  בהיעדר מנהיגות ראויה, הלוחמים הופכים להיות מקור האור והתקווה של כולנו

שרון ניר:  אומץ הלב שלהם, של כל אחת ואחד מהם, מתעצם אל מול חדלות האישים של הממשלה

שרון ניר:      בכל יחידות צה"ל יש 120% איוש לכל הפחות – 100% איוש, 100% גיוס, 100% התנדבות

שרון ניר:  אנשי המילואים הגיעו מכל קצוות הארץ, השאירו את המחלוקות הפוליטיות בצד ועלו על מדים

שרון ניר:  אנשי המילואים בכל הזירות – בעזה, בצפון, באיו"ש – מנהלים קרבות בעומק השטח, מגינים על הגבולות, מסכנים את חייהם במבצעים מיוחדים ומגינים על הנכסים האסטרטגיים של מדינת ישראל

שרון ניר:      זו העת לבקש מאנשי המילואים סליחה – סליחה שבשנה האחרונה חוויתם קמפיין של דה-לגיטימציה, סליחה שהותקפתם מילולית על ידי פוליטיקאים, סליחה שקראו לכם נפולת של נמושות, סליחה ששלחו אתכם לעזאזל

שרון ניר:  תודה לכם על כך שהאמירות האלה לא פגעו במורל ובמוטיבציה שלכם ובאהבה הבלתי-מותנית שלכם לארץ הזאת

שרון ניר:  היום, כשהמלחמה בעיצומה, ברור יותר מתמיד כמה אתם חיוניים לביטחון ישראל

שרון ניר:  רבים מהמנהיגים שמתגלים בשדה הקרב הם אנשי מילואים, וגם עליהם ייכתב רבות בספרי ההיסטוריה

שרון ניר:      ממשלת ישראל, תבקשו מהם סליחה

שרון ניר:  הם לא סרבנים, הם לא נפולת של נמושות והם לא צפונבונים – הם גיבורי ישראל

שרון ניר:  אנחנו מצדיעים לכם כולנו – אנחנו מצדיעים לטייסים, אנחנו מצדיעים ללוחמי החי"ר והשריון, לארטילריה, לכוחות מיוחדים, אנחנו מצדיעים ללוחמי הים

שרון ניר:  בכל יום שעובר אנחנו אסירי תודה והערכה

שרון ניר:  חברי הממשלה, תצטרפו אליי ותבקשו מהם סליחה: סליחה על הגיהינום שהעברנו את המדינה הזו בשנה האחרונה

אמיר אוחנה: חבר הכנסת ווליד טאהא – מוותר

אמיר אוחנה:  חבר הכנסת דן אילוז, מעוניין? בבקשה

דן אילוז: אדוני היושב-ראש, כנסת נכבדה, הם חשבו שאנחנו חלשים, אבל אנחנו מראים להם בכל יום ויום כמה חזקים אנחנו

דן אילוז:  החיילים בסדיר ובמילואים, האזרחים בעורף – כולם הראו איזה כוח יש לעם שלנו

דן אילוז:  הם חשבו שאנחנו מפולגים, אבל אנחנו מראים להם בכל יום שאנחנו עם אחד ומאוחד, מגוון, עם דעות שונות מאוד, אבל מאוחד, עם עבר משותף ועם עתיד משותף

דן אילוז:  הם חשבו שהדור החדש של החיילים הוא דור הטיקטוק, דור פריבילגי שלא הכיר את הגלות ולכן לא יודע על מה הוא נלחם

דן אילוז:  הם זלזלו בו, אבל הם פוגשים בימים אלה את הדור המשובח ביותר של חיילי צה"ל, גיבורים אחד-אחד, חזקים, מאמינים בצדקת הדרך, מחוברים לעבר ועם הרבה תקווה לעתיד

דן אילוז:       הם חשבו שהם יצליחו להוריד את רוחנו עם הטבח שהם ביצעו, אבל הם רק הצליחו להעיר עם שלם שפתאום שוב קם לתחייה, מלא ברוח קרב ובגאווה לאומית

דן אילוז:  הם חשבו שהם ינצחו אותנו, אבל אנחנו נכסח לאויב את הצורה, פשוט ככה

דן אילוז:  הם חשבו שהם יביאו עלינו חורבן, אבל אנחנו נבנה מחדש את כל מה שהם הרסו ונביא את החורבן עליהם

דן אילוז:       עם ישראל הוא עם מדהים, חזק, אמיץ, מלא בתושייה, עם שלא מוותר, וכמו עוף החול כל פעם שמנסים לשרוף אותו הוא קם לתחייה חזק יותר מאי פעם

דן אילוז:  גם הפעם אנחנו נקום ונמשיך קדימה, חזקים מאי פעם, ביחד

דן אילוז:  תודה רבה

אמיר אוחנה: תודה רבה

אמיר אוחנה:  חברת הכנסת עאידה תומא סלימאן – אינה נוכחת; חבר הכנסת יוסף עטאונה – אינו נוכח

אמיר אוחנה:  חבר הכנסת עודד פורר, בבקשה

עודד פורר: אדוני היושב-ראש, חבר הכנסת ביטן, ברשותכם, הנושא שאני הולך להעלות עכשיו הוא לא פשוט – הוא לא פשוט והוא מחייב התייחסות רחבה ואמירה ברורה מאוד מהבית הזה

עודד פורר:  אלינה פלחטי נרצחה בפיגוע באותה שבת שחורה במסיבה ברעים

עודד פורר:  מדובר בבחורה שנולדה בקלינינגרד, שירתה בצה"ל, ובאותה שבת שחורה הלכה לחגוג במסיבה ברעים

עודד פורר:  היא נרצחה שם, אך לא מצאו את גופתה במשך שלושה שבועות, והיא הוגדרה נעדרת

עודד פורר:  לאחר שלושה שבועות קיבלה משפחתה את ההודעה המרה

עודד פורר:  זאת הפעם הראשונה שאלינה מתה

עודד פורר:       בפעם השנייה שהיא מתה זה היה איך שנהגו בה בבית שאן כשהיו צריכים לקבור אותה

עודד פורר:  אלינה הייתה בעיצומו של הליך גיור, אחיה כבר עבר גיור מלא, ועדיין החליטו שהיא תיקבר מחוץ לגדר

עודד פורר:  ולא זו בלבד שאמרו למשפחה שהיא תיקבר מחוץ לגדר, אלא גם במודעת האבל לא יפרסמו שיושבים שבעה, כי אי-אפשר לשבת עליה שבעה

עודד פורר:  איפה נשמע כדבר הזה? האם לא ברור שאין מישהי שיותר ממנה רצתה לקשור את גורלה עם העם היהודי? האם לא ברור לחלוטין שהיא צריכה לפחות לקבל מינימום חסד של אמת אחרון, כמו כל אחד מבני עמנו שנרצח כאן בפעולות האיבה? אגב, כפי שנוהגים כבר מזמן בבתי העלמין הצבאיים, שמבינים שנלחמים יחד ונקברים יחד

עודד פורר:       הסיפור הזה מצטרף לסיפור של משפחת קפשיטר מדימונה, שבאותה שבת שחורה הלכה לעשות קמפינג באשקלון

עודד פורר:  הם שמעו את האזעקות והחליטו שהם חוזרים חזרה, ובדרכם לבאר שבע נטבחו – האבא יבגני, האימא דינה ושני ילדיהם, אלין בת השמונה ואיתן בן החמש

עודד פורר:  האב לא היה יהודי, האישה הייתה יהודייה והילדים יהודים

עודד פורר:  את האב קברו מחוץ לגדר

עודד פורר:  הסבא והסבתא קיבלו החלטה שאני לא רוצה לאחל לאף אחד שיצטרך לעמוד באירוע כזה; הם אמרו: אין דבר כזה – האישה והילדים ייקברו עם האבא, גם הם ייקברו מחוץ לגדר

עודד פורר:  זאת ההתייחסות שלנו? זה העם היהודי? ככה אנחנו נוהגים? כשאנחנו יודעים – ואני אומר את זה כאן, ובזה אני אסיים, אדוני היושב-ראש – שההלכה יודעת למצוא את הפתרונות

עודד פורר:  אני אומר מכאן שהרב הראשי לישראל חייב להוריד לכל רבני הערים, לרבני השכונות, למועצות הדתיות ולחברה קדישא הנחיה ברורה איך נוהגים במקרים כאלה, כדי שלא יהרגו פעם שנייה את מי שכבר נהרג כאן פעם אחת על קידוש השם

אמיר אוחנה: תודה רבה

אמיר אוחנה:  חבר הכנסת יאסר חוג'יראת, בבקשה

יאסר חוג'יראת: כבוד היושב-ראש, חבריי חברי הכנסת, תחילה אני רוצה לאחל לכל החוגגים את חג הסיגד חג שמח, למרות הימים הקשים שאנחנו נמצאים בהם

יאסר חוג'יראת:  היום בוועדת הבריאות אנחנו נפגשנו עם משפחות החטופים, שמענו את זעקתן, ואני מצטרף לכל המשפחות ולכל האנשים הקוראים לשחרור החטופים ולהחזרתם לחיק משפחותיהם מהר ככל האפשר

יאסר חוג'יראת:  בין החטופים יש גם ערבים מהנגב, ואנחנו מקווים שכולם יחזרו לחיק משפחותיהם מהר ככל האפשר

יאסר חוג'יראת:       כמו כן, אני גם מצטרף לכל מי שקורא לסיום המלחמה

יאסר חוג'יראת:  היום בוועדת הבריאות מישהו אמר: הילדה שלי שאלה אותי: יש רק אנשים רעים בעזה? עניתי לה: יש הרבה אנשים טובים בעזה שרוצים לחיות

יאסר חוג'יראת:  זה מה שאמר היום ניר אלון מקיבוץ סופה בוועדת הבריאות

יאסר חוג'יראת:  עם כל הכאב שיש לו, הוא השיב לבת שלו תשובה אנושית, והתשובה הזאת מסכמת הכול

יאסר חוג'יראת:       אנחנו, הערבים והיהודים, נמצאים בתקופה קשה שבה כולנו נדרשים לשמור על מרקם החיים בינינו, תקופה שבה כולנו נדרשים לגלות אחריות, לשמור על כבוד הדדי

יאסר חוג'יראת:  אנחנו נמצאים יחד במקומות שונים בבתי החולים ובמקומות עבודה

יאסר חוג'יראת:  אני מקווה ומאמין שהמחר יהיה טוב יותר לכולם

יאסר חוג'יראת:       אני אסיים ואגיד: מלחמה אף פעם לא תהיה תחליף לפתרון מדיני

יאסר חוג'יראת:  תודה

אמיר אוחנה: תודה

אמיר אוחנה:  חבר הכנסת יצחק פינדרוס – אינו נוכח; חבר הכנסת אחמד טיבי – אינו נוכח

אמיר אוחנה:  חבר הכנסת אבי מעוז, בבקשה

אבי מעוז: אדוני היושב-ראש, כנסת נכבדה, לפני שבועיים, לאחר הצפייה בסרטון הזוועות, דיברתי כאן על המר שמלמד אותנו על המתוק ועל הרע שמלמד על הטוב

אבי מעוז:  לימוד כואב, כואב מאוד, אבל לימוד כל כך חשוב

אבי מעוז:  מתוך הרוע המזוקק והמפלצתי שנפגשנו איתו בשמחת תורה למדנו שיש רע ויש טוב

אבי מעוז:  יש רוע צרוף ומוחלט שמתפרץ בטבעיות, ששמח בצורה מזעזעת בסבל ובכאב שהוא מביא לעולם ללא גבולות וללא הפסק, ויש שאיפה לטוב המוחלט

אבי מעוז:  למדנו גם שלהילחם ברוע המזוויע הזה יכול רק עם ששאיפתו וחפצו הם אך ורק להיות טוב לכול בלי שום הגבלה כלל, ומתוך כך הוא יודע להתגבר על עדינותו, לאחוז בנשק ולהשתמש בו בצורה מדודה ונשלטת כדי לכלות את הרוע מהעולם

אבי מעוז:       מתוך המפגש עם המחירים הנוראים של הפקרת נחלת אבותינו, ויחד איתה גם את ביטחוננו, בידי טרוריסטים אכזריים שלא נטשו מעולם את שאיפתם למחוק את זכר ישראל מהארץ הזאת, למדנו על מחויבותנו לשלוט בה לכל מרחביה באופן בלעדי ובלי לסמוך על אף גורם אחר

אבי מעוז:  נפגשנו עם ההשלכות הכואבות של תרבות פוסט-מודרנית שטשטשה את הזהות שלנו – זו שניסתה בכל כוחה להשכיח מאיתנו שיש אמת ושקר, טוב ורע, שדרכם של אויבינו היא רשעות ואנטישמיות ולא נרטיב לגיטימי, שיש לנו זהות לאומית יהודית שלא רק מותר אלא רצוי וחובה להכיר אותה, לא להתבייש בה ואף לנהל את חיינו הציבוריים על פיה

אבי מעוז:  מתוך כך למדנו שאכן בהחלט יש זהות לעם שלנו, ושהזהות הזאת היא אוויר לנשימה, אֵבֶר שהנשמה תלויה בו

אבי מעוז:       מתוך המפגש עם קרע עמוק בין אחים שהגיע עד לכדי ביטויים קשים של חוסר אחווה ושל שנאת חינם, גילינו איזה עומק של אהבת חינם וקשר דם יש בין האיברים השונים של העם המופלא שלנו

אבי מעוז:  כמו שאמר הצורר במגילת אסתר, אביהם הרוחני של העמלקים המודרניים: "ישנו עם אחד מפֻזר ומפֹרד" – מפוזר ומפורד אבל עַם אחד שבשעת צרה ומשבר מתקיימים בו דבריה של אסתר המלכה: "לך כנוס את כל היהודים"

אבי מעוז:  מתוך גילויי הסלידה והניכור כלפי היהדות ומסורת ישראל סבא, שהגיעו לשיאם ביום הכיפורים, הופיע אצל המוני החיילים והאזרחים מתוך התופת של שמחת תורה פרץ של חיבור נשמתי עמוק לכל ביטוי וסמל של מורשתנו

אמיר אוחנה: תודה

אמיר אוחנה:  חברת הכנסת מרב מיכאלי – אינה נוכחת; חבר הכנסת ולדימיר בליאק – אינו נוכח; חבר הכנסת מנסור עבאס – אינו נוכח; חבר הכנסת עמית הלוי – אינו נוכח; חברת הכנסת מירב כהן – אינה נוכחת; חבר הכנסת צבי ידידיה סוכות – אינו נוכח; חברת הכנסת שלי טל מירון – אינה נוכחת; חברת הכנסת טטיאנה מזרסקי – אינה נוכחת; חבר הכנסת איימן עודה – אינו נוכח

אמיר אוחנה:  חברת הכנסת צגה מלקו, מעוניינת? בבקשה

צגה מלקו: אדוני היושב-ראש, אדוני השר, חבריי חברי הכנסת, היום אנחנו, יוצאי אתיופיה, ביתא ישראל, חגגנו את חג הסיגד

צגה מלקו:  חג הסיגד זה חג עתיק יומין, חגגנו אותו באתיופיה במשך אלפי שנים

צגה מלקו:  משמעות החג – תפילה וסליחה מאלוקים והכמיהה והגעגועים לציון ולירושלים

צגה מלקו:       קשה מאוד היום לחגוג, אבל היום ציינו את החג הזה כרגיל

צגה מלקו:  בדרך כלל היו משתתפים אלפי אנשים

צגה מלקו:  השנה, בגלל המצב, על פי הנחיית פיקוד העורף השתתפו 150 בני העדה וכל המנהיגים הרוחניים שלנו, הקייסים

צגה מלקו:       תפילתנו התמקדה בשלום חיילינו, בהחלמה מהירה לפצועינו, בהחזרתם המהירה של חטופינו ונעדרינו

צגה מלקו:  חג הסיגד באתיופיה, כשחגגנו אותו, יוצא בדיוק 50 יום או שבעה שבועות לאחר יום הכיפורים

צגה מלקו:  בכפר המרכזי כל היהודים התאספנו, עלינו להר הגבוה – זה מסמל את הר סיני – עם המנהיגים הרוחניים עלינו להר הגבוה, צמנו, התפללנו, ובסוף לפני שקיעה ירדנו בריקודים, בצהלות ובשמחות, והסעודה משותפת הייתה נהוגה

צגה מלקו:  בישראל, אחרי שהגענו לציון, לירושלים, החג הזה – ממשיכים אותו, כי על המסורת לא מוותרים

צגה מלקו:      בעזרת השם כולנו בירושלים

צגה מלקו:  כולי תקווה, כמו שהתפללנו היום בארמון הנציב לכיוון הכותל המערבי לשלומם של חיילינו, של פצועינו, לחטופינו ולנעדרינו שיחזרו כמה שיותר מהר הביתה לארץ ישראל – בשנה הבאה, כהרגלנו, כמו שהיינו חוגגים אותו אלפי אנשים, נחגוג אותו ביחד

צגה מלקו:  כבר ב-2008 החג נקבע בכנסת כחג של מדינת ישראל

צגה מלקו:  כולי תקווה שבשנה הבאה נחגוג ביחד

אמיר אוחנה: אמן ואמן

אמיר אוחנה:  חבר הכנסת אופיר כץ, בבקשה

אופיר כץ: אדוני היושב-ראש, אדוני השר, חבריי חברי הכנסת, אני רוצה לפנות לחברת הכנסת עאידה תומא סלימאן, שלצערי היא עדיין חברת כנסת בישראל

אופיר כץ:  בשבוע שעבר היא עמדה פה והאשימה אותנו, את צה"ל, שאנחנו מפציצים בתי חולים

אופיר כץ:  כך היא צייצה: חדרי ניתוח מופצצים, ריח זרחן באוויר, ירי חי על עקורים, ועדיין מתעקשים פה שהצבא המוסרי בעולם – והיא שמה את זה במירכאות – לא פוגע בחפים מפשע ולא תוקף בתי חולים

אופיר כץ:      פשוט בושה וחרפה

אופיר כץ:  גועל נפש

אופיר כץ:  את שקרנית מתועבת

אופיר כץ:  את עושה את זה בידיעה שלמה שאת משקרת, כי יש סרטון שמוכיח מי הפציץ בית חולים, ואין לי ספק שאת ראית את הסרטון הזה, ועדיין את בוחרת להכפיש את צה"ל

אופיר כץ:  את משרתת את האויב

אופיר כץ:  את משרתת את כל מי ששונא את מדינת ישראל, את השונאים הגדולים ביותר שלנו

אופיר כץ:      אגב, הצבא הזה שאת מכפישה אותו כל הזמן, צבא ההגנה לישראל, הוא שומר גם עלייך

אופיר כץ:  ואני רוצה לגלות לך סוד קטן: אם חמאס היו מגיעים לעכו הם היו שוחטים גם אותך, גם את המשפחה שלך, את השכנים שלך, את כל הסביבה שלך הם היו שוחטים, כי הם לא מבדילים בין דם לדם

אופיר כץ:  מי ששומר עלייך כדי שזה לא יקרה, שחמאס לא יגיע אלייך, זה צבא ההגנה לישראל, שאותו את מכפישה כל הזמן

אופיר כץ:  תתביישי לך

אופיר כץ:  לא ייאמן שהבחורה הזאת חברת כנסת בישראל, כשמה שהיא עושה זה לדבר רעה נגד צבא ההגנה לישראל

אופיר כץ:  אויבים מבית

אופיר כץ:  בטח לא יצא לך לראות גם מה עשו אותם חמאסניקים לערבים, לבדואים

אופיר כץ:  כאילו הם הבדילו, כשהם שמעו ערבית, וואו, הם ממש ריחמו עליהם

אופיר כץ:  את יודעת את זה טוב מאוד

אופיר כץ:  אבל מהם את מפחדת, עליהם את לא מעבירה ביקורת

אופיר כץ:       מעניין שעל צילומי הווידיאו שרואים את אותם מחבלים שיורים על אזרחי עזה שמנסים לברוח לדרום, על זה שהם יורים בחפים מפשע שלהם, שגרים איתם, על זה אין לך מה להגיד, על זה את לא מעבירה ביקורת

אופיר כץ:  על צה"ל את מעבירה ביקורת, צה"ל שמגן גם עלייך

אופיר כץ:  האמת, אם היא הייתה חברת כנסת במקום אחר, בסוריה או באיראן, מעניין אם שם היא הייתה יכולה להפיץ שקרים על הצבא שלהם, מעניין מה היה קורה לה שם

אופיר כץ:       לסיום, אדוני היושב-ראש, אני אגיד משהו שאמר לי אבא של נעמה בוני, זיכרונה לברכה, שנרצחה ב-7 באוקטובר, מעפולה עירי

אופיר כץ:  כשניחמתי אותם הוא אמר לי את הדבר הבא – שזה בעצם הברכה והקללה שלנו

אופיר כץ:  אנחנו לא מוסריים בזה שאנחנו מוסריים מדי

אופיר כץ:  אני מצפה ומייחל – אנחנו לא בסדר שלא דאגנו לזה עד עכשיו – ליום שמכפישי צה"ל ותומכי טרור לא ישבו יותר בכנסת ישראל

אמיר אוחנה: תודה רבה

אמיר אוחנה:  חבר הכנסת יבגני סובה

יבגני סובה: אדוני היושב-ראש, חבריי חברי הכנסת, היום התבשרנו שמספר המקרים האנטישמיים בעולם קפץ עם תחילת המלחמה במאות אחוזים

יבגני סובה:  היום אנחנו בנשיאות הכנסת גם אישרנו בקשה לדיון מהיר שיתקיים בשבוע הבא בוועדת העלייה, הקליטה והתפוצות

יבגני סובה:       אני רוצה לנצל את ההזדמנות שסגן השר אבי מעוז, שאחראי על נתיב, נמצא כאן באולם

יבגני סובה:  אני רוצה להגיד לך, אבי ידידי: הגיע הזמן להתחיל לפעול ולדאוג לכך שכל מי שרוצה היום לעלות לישראל וזכאי לעלות לישראל, לא יחכה שמונה חודשים, עשרה חודשים; שפשוט לא יהיה מצב כזה

אבי מעוז: - - -     

יבגני סובה: אני אומר לך מתוך ידיעה, לא מתוך הערכה, שישנם אנשים – אתה אחראי לנתיב, שמדבר בעיקר על יהודי ברית המועצות לשעבר

אבי מעוז: - - - לשלושה חודשים, גם זה יותר מדי

יבגני סובה: בעיניי, גם שלושה חודשים זה המון זמן

אבי מעוז: נכון

יבגני סובה: אני חושב שמדינת ישראל קמה לא רק בשביל להיות בית לאומי לכל יהודי, היא קמה גם בשביל להגן על יהודי העולם

יבגני סובה:  אם היום אנחנו מקבלים פניות של קהילות יהודיות שכבר נואשות מניסיונות להגן על עצמן דרך הממשלות באותן מדינות, אני חושב שזה סימן מאוד מדאיג לנו, למדינת ישראל

יבגני סובה:  אנחנו עברנו אירוע לפני שנה וחצי, עם תחילתה של המלחמה באוקראינה, והגיעו 75,000 עולים בשנה אחת

יבגני סובה:  נכון, היו כאלה שחזרו, יש מספרים, בין 7,000 ל-10,000 חזרו, כי לא מצאו את מקומם, ואני יכול לתת לך שלוש סיבות: אולפן לא נפתח בזמן, התעודות שלהם מהאוניברסיטה לא אושרו בזמן, ושפה היא מרכיב מאוד חשוב בקליטת העלייה

יבגני סובה:  לכן חלק מהם חזרו כי לא הצליחו להשתלב

יבגני סובה:  אבל כשעל כף המאזניים מונחת סוגיה אחת – החיים – שום דבר לא מתקרב

יבגני סובה:  שאר הדברים פשוט מתגמדים ביחס לחיים עצמם

יבגני סובה:       ולכן אני חושב שמדינת ישראל היום חייבת, חייבת להתחיל לפעול ולהיערך לקליטה, אם זה באמצעותך כסגן השר, אם זה באמצעות שר העלייה והקליטה, ולא רק של חבר המדינות, אלא בעיקר יהדות צפון אמריקה, יהדות צרפת

יבגני סובה:  אני מדבר על יהדות אירופית, שם יש סכנה ממשית כל עוד המלחמה נמשכת, ואני לא יודע מתי היא תסתיים; אנחנו צריכים להיות מוכנים לכך שהלחימה תיקח חודשים

יבגני סובה:  אני כבר לא מדבר על החזית הצפונית

יבגני סובה:  אז בוודאי שלנו כמדינת ישראל יש מחויבות כלפי ביטחונם של יהודי העולם

יבגני סובה:       באמת, אני קורא לממשלת ישראל לעזוב את הוויכוח – כן יהודי, חצי יהודי, שלושת רבעי יהודי

יבגני סובה:  חברים, אם אנחנו משווים את חמאס לנאצים ואת האירוע של 7 באוקטובר לאירוע של השואה, אני לא רוצה להזכיר איך בדיוק הגרמנים תכננו את רצח העם ואת מי הם לקחו למחנות השמדה – גם את אלה שהיו יהודים לפי האבא וגם את הנכדים של היהודים

יבגני סובה:  זה אירוע היסטורי בקנה מידה, לא עברנו אירוע כזה במשך 80 שנה

יבגני סובה:  באמת, אני קורא לממשלה להתעשת ולהבין שעלייה היא אחד הדברים החשובים שצריך לעשות ממש בימים הקרובים, בשבועות הקרובים, ולהציל את הנפשות

יבגני סובה:  תודה רבה

אמיר אוחנה: תודה רבה

אמיר אוחנה:  חבר הכנסת עידן רול, מבקש? בבקשה

עידן רול: מוותר

אמיר אוחנה: אה, מוותר

אמיר אוחנה:  אז השר קרעי, מעוניין? אז אנחנו עוברים להצבעה, חברים

טלי גוטליב: חבר הכנסת עידן רול, למה אתה לא נואם?      

אמיר אוחנה: רבותיי, אנחנו עוברים להצבעה

אמיר אוחנה:  מי שמעוניין להצביע – אנא שבו במקומותיכם

אמיר אוחנה:  ההצבעה היא על הצעת חוק הארכת תקופות ודחיית מועדים (הוראת שעה – חרבות ברזל) (הליכי מס ומענקי סיוע), התשפ"ד–2023, בקריאה הראשונה

אמיר אוחנה:  ההצבעה תהיה אלקטרונית

אמיר אוחנה:  מצביעים כעת

אמיר אוחנה: בעד ההצעה להעביר את הצעת החוק לוועדה – 17 

אמיר אוחנה: נמנעים – אין  

אמיר אוחנה: 17 בעד, אין מתנגדים, אין נמנעים

אמיר אוחנה:  אני מוסיף לפרוטוקול את שמותיהם של חברי הכנסת מאיר כהן, אחמד טיבי, איימן עודה, גלית דיסטל אטבריאן, נאור שירי וואליד אלהואשלה

אמיר אוחנה:  זה לא משנה את תוצאת ההצבעה, אבל הוספנו לפרוטוקול את השמות של חברי הכנסת

אמיר אוחנה:  אני קובע כי הצעת חוק הארכת תקופות ודחיית מועדים (הוראת שעה – חרבות ברזל) (הליכי מס ומענקי סיוע), התשפ"ד–2023, אושרה בקריאה הראשונה, ותעבור לדיון בוועדת הכספים להכנתה לקריאה השנייה והשלישית

אמיר אוחנה: [רשומות (הצעות חוק, חוב' מ/1678)

אמיר אוחנה: ] 

אמיר אוחנה: הסעיף הבא על סדר-היום –הצעת חוק אזרחות כבוד לחללי מערכות ישראל, התשפ"ד–2023, לקריאה הראשונה

אמיר אוחנה:  אני מזמין את השר שלמה קרעי להציג את הצעת החוק, המוצדקת מאין כמותה, אם יורשה לי

אמיר אוחנה:       לפני שאני אתחלף עם חברי סגן יושב-ראש הכנסת משה סולומון, אני מבקש לברך את קהילת ביתא ישראל הנפלאה, יוצאי אתיופיה, המציינים את חג הסיגד

אמיר אוחנה:  בימים אלה קשה לאחל חג שמח, אבל נאחל לכולם שיהיו עוד חגי סיגד שמחים וטובים, בעזרת השם, יחד עם כל החטופות והחטופים הנמצאים לנגד עינינו

אמיר אוחנה:  תודה רבה

אמיר אוחנה:       כבוד השר, בבקשה

התקשורת שלמה קרעי: אדוני היושב-ראש, כנסת נכבדה, מטרתה של הצעת החוק המתפרסמת, העומדת כאן להצבעה, היא להוקיר את זכרם של חללים במערכות ישראל אשר התגייסו לצבא או לכוחות הביטחון במטרה להגן על העם והמולדת אף על פי שלא היו אזרחי המדינה, ולהעניק להם אזרחות כבוד של מדינת ישראל על ידי שר הפנים בהמלצת שר הביטחון

התקשורת שלמה קרעי:  זאת, בדומה לאזרחות כבוד או אזרחות זיכרון שניתנה לחסידי אומות העולם לפי סעיף 2(4א) לחוק זיכרון השואה והגבורה, וכן בדומה לאזרחות הכבוד שניתנה בהתאם לחוק הענקת אזרחות כבוד לחללי מלחמת הקוממיות, התש"ע–2010, לחללי מלחמת הקוממיות ולנפגעי פעולות האיבה שאירעו במהלכה אשר נפלו על הקמת המולדת ולא זכו לקבל את אזרחותם מהמדינה שבעבורה חירפו את נפשם

התקשורת שלמה קרעי:      לפי הצעת חוק זו, אזרחות כבוד נועדה להוקיר את תרומתו של חלל מערכות ישראל, ואין בה כדי להקים חובות או להקנות זכויות לחלל או לבני משפחתו לפי כל דין

התקשורת שלמה קרעי:  בני משפחתו של חלל מערכות ישראל אשר אינם מעוניינים שיקבל אזרחות כבוד מסיבות שונות, יוכלו לבקש משר הפנים לבטל את אזרחות הכבוד, ובהתאם לבקשתם, יבטל שר הפנים את אזרחות הכבוד, ויראו בה כאילו לא ניתנה מעולם

התקשורת שלמה קרעי:  בקשה לביטול אזרחות כבוד אפשר שתוגש על ידי הורה, בן זוג, בן או אח של החלל, ודי שתוגש על ידי אחד מהם כדי ששר הפנים יבטל את אזרחות הכבוד

התקשורת שלמה קרעי:      מדינת ישראל מוקירה, מכירה ומרכינה ראש כנגד אלו שחירפו את נפשם למות למען קדושת העם והארץ

התקשורת שלמה קרעי:  הצעת החוק הזו חשובה, ואני כמובן קורא לכולכם לתמוך בה

התקשורת שלמה קרעי:  תודה רבה

משה סולומון: תודה רבה

משה סולומון:  ראשונת הדוברים – חברת הכנסת טלי גוטליב

טלי גוטליב: רציתי להתנצל בפני השופט איתי הרמלין: סליחה, סליחה שיש מאחוריי דגל ישראל

טלי גוטליב:  אני יודעת שזה נורא מבאס אותך, אבל סליחה, אדון שופט, באמת

טלי גוטליב:  השופט איתי הרמלין – קבלו צ'יזבט, כי אין לי מילה אחרת לתאר את הפארסה המחרידה הבאה

טלי גוטליב:  השופט איתי הרמלין, שהיה סנגור – אני האחרונה שאדבר על מי ייצג, את מי ייצג; כל אחד צריך ייצוג, גם מחבלים טרוריסטים

טלי גוטליב:  אני לא אייצג מחבלים

טלי גוטליב:  הוא ייצג מחבלים

טלי גוטליב:  הוא ניסה להתחבב עליהם

טלי גוטליב:  יש מאמר על הדבר הזה, שלו, אבל הוא שופט בישראל

טלי גוטליב:  קבלו את הדבר הבא: במסגרת מלחמת חרבות ברזל העברנו כאן בשבוע שעבר חקיקה שדיוני מעצרים יהיו בווידיאו קונפרנס

טלי גוטליב:  השופט איתי הרמלין מעלה עצור לדיון

טלי גוטליב:  מה, נאור?      

נאור שירי: מה, הייתה הצבעה? לא הבנתי

קריאות: בטעות

קריאות:  בטעות הוא פתח - - -      

אמיר אוחנה: בטעות

אמיר אוחנה:  טעות של סגן יושב-ראש חדש

טלי גוטליב: רגע, תקשיבו טוב, רגע

טלי גוטליב:  אני חייבת לשכלל את זה, שיהיה לך מעניין, נאור

טלי גוטליב:  השופט איתי הרמלין רואה את העצור, רואה מאחורי העצור – מה הוא רואה מאחורי העצור ומטריף אותו? דגל ישראל

טלי גוטליב:  הוא שואל את שב"ס, את שירות בתי הסוהר, את הנציגים של יחידת נחשון: מה זה הדגל הזה? ככה, אני מצטטת לכם מילה במילה: מדוע – תקשיבו טוב – מדוע מאחורי העצור דגל ישראל? אנשי היחידה: ככה זה אצלנו בימים אלה

טלי גוטליב:  השופט: לא מקובל עליי

טלי גוטליב:  אנשי היחידה אומרים לו באומץ: אבל אדוני, גם מאחוריך יש סמל מדינת ישראל ודגל

טלי גוטליב:  אבל זה לא מספיק, השופט ממשיך, תראו מה זה, אדברסר במלוא תפארתו: למה כתוב על המסך – בואו, בואו, תחזיקו חזק את הכיסא – למה כתוב על המסך "עם ישראל חי" ולא "בית מעצר תל אביב"? לפרוגרס הזה, לרדיקל הזה, עלו עד לפה סמלי מדינת ישראל

טלי גוטליב:  הוא לא רוצה, זה לא מקובל עליו, לא מוכן

טלי גוטליב:       מה עושה הנהלת בתי המשפט? עם ישראל, ששמע את החשיפה הזו, כעס מאוד על השופט והביע טרוניה מוצדקת, שהוא לא ראוי לשבת בכס שיפוט במוסד החשוב הזה שנקרא מערכת המשפט

טלי גוטליב:  אוי אוי אוי, עם ישראל העז להעביר ביקורת על הוד רוממות השופט איתי הרמלין, שמפריע לו דגל ישראל במסגרת הדיונים

טלי גוטליב:  מה עונה הנהלת בתי המשפט? בואו, בואו, קבלו, זה מדהים בכל פעם מחדש, באמת, אני לא מבינה מה זה מכבסת מילים

טלי גוטליב:  שימו לב לתגובת מנהל בתי המשפט

טלי גוטליב:  האם מנהל בתי המשפט אמר שהם רואים בחומרה את דברי השופט? ניחשתם נכון – לא

טלי גוטליב:  האם מנהל בתי המשפט אמר שלכבוד מדינת ישראל שיהיה דגל וסמל? לא

טלי גוטליב:  שימו לב למכבסת המילים הבאה

טלי גוטליב:  מנהל בתי המשפט במכתב לכל השופטים והשופטות: "הרשות השופטת עושה שימוש דרך קבע בסמל המדינה ובדגל ישראל באולמות המשפט

טלי גוטליב:  כך גם בדיוני מעצר" וכו'

טלי גוטליב:  הוא ממשיך: מובהר שיש חשיבות לציין את זהות המתקן

טלי גוטליב:  "בנוסף לדגל הניצב באולם, ניתן להציב את דגל ישראל גם בבית המעצר"

טלי גוטליב:       מחיאות כפיים סוערות על התגובה ההזויה הזו, שאין בה שום גינוי להתנהלות שופט במדינת ישראל שמביע טרוניה על הצבת דגל ישראל מאחורי עצור באופן שמשמש את אולם בית המשפט בדיונים בהיוועדות חזותית

טלי גוטליב:       פה אני רק אנצל את הבמה לומר לכם: שופט בישראל, עד גיל 70, אי-אפשר לעשות לו כלום

טלי גוטליב:  חוק בתי המשפט מאפשר, יש כללי אתיקה, יש בית דין משמעתי, שר המשפטים יריב לוין יכול לבקש להגיש קובלנה נגד שופט על התנהגות בלתי ראויה

טלי גוטליב:  האם זה ייעשה? זה לא ייעשה

טלי גוטליב:  האם ייתנו להפגין מול השופט עם דגלים? לא יקרה

טלי גוטליב:  האם אפשר יהיה להגיע לבית של השופט עם דגלי ישראל? לא יקרה

טלי גוטליב:  קיבלתם הצצה לעומק הדיפ-סטייט במערכת המשפט, למינוי על דרך רדיקל פרוגרס שחפץ במדינת כל האזרחים ולא יכול לסבול לנגד עיניו את דגל מדינת ישראל

טלי גוטליב:       תחי מדינת ישראל, מדינת היהודים, מדינה יהודית ודמוקרטית

משה סולומון: תודה רבה

משה סולומון:  הדובר הבא, חבר הכנסת עמית הלוי – אינו נוכח; חברת הכנסת טל מירון – אינה נוכחת

משה סולומון:  חברת הכנסת מירב כהן, בבקשה

מירב כהן: כנסת נכבדה, אני רוצה לנצל את הבמה הזאת כדי להגיד תודה לשוטרים ולשוטרות של משטרת ישראל, הגיבורים והגיבורות שלנו

מירב כהן:  כשמכה אסון רואים מהר מאוד מי עושים את המלאכה באמונה ומתוך דבקות במטרה

מירב כהן:  ב-7 באוקטובר בבוקר, מבין כל כוחות הביטחון וההצלה, הייתה זאת המשטרה שהגיעה ראשונה לשטח ולקחה על עצמה תפקידי לחימה שבדרך כלל שמורים לצבא

מירב כהן:  מי שעד 6:29 עסקו בשיטור בעורף הישראלי, הפכו ב-6:30 ללוחמי החזית של המדינה

מירב כהן:       27 שוטרים שאבטחו עם האקדחים שלהם את מסיבת נובה בחניון רעים, הפכו למעשה לקו הבלימה הראשון וחסר הסיכוי מול מאות מאות המחבלים שהגיעו עם רובים, עם רימונים ועם רקטות RPG

מירב כהן:  ניצב משנה ג'יי אר דוידוב, זיכרונו לברכה, מפקד תחנה, שגם שלושה מהאחים שלו במשטרה, מיהר למקום כדי לפקד על האירוע ולסייע בקרב, ונהרג; גם מפקד התחנה ניצב משנה איציק בוזוקשוילי, ששמע שהחבר שלו דוידוב נפצע, מיהר אל המקום, ונהרג מירי RPG אל הרכב שלו

מירב כהן:  בתו ליאל, שוטרת מג"ב, נלחמה לצידו באותו בוקר ושרדה; רב-סמל בכיר יוראי אליהו כהן, אב צעיר, מקצוען, חייכן, דעתן, לוחם צדק ולוחם חוד בימ"מ, חונך על ערכים של אהבת העם והארץ, נפל בהגנה על המולדת בבוקר 7 באוקטובר יחד עם חברו ליחידה פקד אברהם הנקין בקרב ליד צומת שער הנגב

מירב כהן:       אלו רק מעט מהדוגמאות, וכמוהם עוד רבות ורבים

מירב כהן:  59 שוטרים ושוטרות נפלו במלחמה הזאת בעוטף, בקרב ההירואי על תחנת המשטרה בשדרות, באופקים, בכבישים ובצמתים

מירב כהן:  הם חתרו למגע, חלקם נלחמו ממש עד הכדור האחרון וטיפת הדם האחרונה שלהם

מירב כהן:  ההקרבה שלהם, הגבורה שלהם, סייעה להציל המונים

מירב כהן:  להם וגם לבני המשפחה שלהם ולמשטרה כולה, שבימים שלפני המלחמה – וגם את זה צריך להגיד – ספגה הרבה מאוד ביקורת, מגיע להם שנעצור כולנו, נרכין ראש ונגיד תודה גדולה

מירב כהן:  בזכותכם אנחנו כאן

מירב כהן:  יהי זכרם ברוך

משה סולומון: אכן

משה סולומון:  תודה רבה

משה סולומון:  הדובר הבא, חבר הכנסת ולדימיר בליאק – אינו נוכח; חבר הכנסת דן אילוז – אינו נוכח; חברת הכנסת אימאן ח'טיב יאסין – אינה נוכחת; חבר הכנסת ווליד טאהא – אינו נוכח; חבר הכנסת יוסף עטאונה – אינו נוכח; חברת הכנסת מרב מיכאלי – אינה נוכחת; חבר הכנסת ואליד אלהואשלה – אינו נוכח; חבר הכנסת עודד פורר – אינו נוכח

משה סולומון:  חבר הכנסת רון כץ

משה סולומון: הודעה לסגנית מזכיר הכנסת

אלינור ימין: תודה

אלינור ימין:  ברשות יושב-ראש הישיבה, הינני מתכבדת להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק הארכת תקופות (הוראת שעה – חרבות ברזל) (אומנה לילדים), התשפ"ד–2023, שהחזירה ועדת העבודה והרווחה

אלינור ימין:  תודה

משה סולומון: תודה רבה

משה סולומון: (הצעת חבר הכנסת)     

משה סולומון: בבקשה, חבר הכנסת רון כץ

משה סולומון:  כשתתחיל, נתחיל את הזמן

משה סולומון:  אתה יכול לשתות

רון כץ: תודה רבה, אדוני

רון כץ:  כנסת נכבדה, הקראת עכשיו רשימה ארוכה של חברי כנסת שלא נמצאים במשכן

רון כץ:  אני רוצה לשאול: איפה הם? איפה חברי הכנסת מהסיעות הערביות בזמן הזה? עולה פה חברת כנסת שמנסה להתנצל, וזה היה אחד הדברים המביכים שראיתי

רון כץ:  חברת כנסת נוספת תוקפת את צה"ל תוך כדי מלחמה ואומרת שהצבא תוקף בית חולים ומשתמש בנשק שאסור לפי הדין הבין-לאומי

רון כץ:  אני רוצה לשאול אתכם

רון כץ:  אתם לא חיים פה? לא רצחו בדואים? לא רצחו ערבים? מה הבעיה לעמוד פה ולהגיד: אנחנו מגנים את ארגון הטרור חמאס; אנחנו חושבים שצריך להשמיד אותו, כמו כל בן אדם נורמלי במדינת ישראל? אתם, שהאינטרס שלכם צריך להיות להציל את הדו-קיום שקיים פה, שותקים

איימן עודה: אתה משקר

איימן עודה:  אתה משקר

איימן עודה:  אתה משקר

רון כץ: אשתי מפחדת לרדת למטה

רון כץ:  אשתי מפחדת לרדת למטה בגלל מה שקורה במדינה

איימן עודה: בושה, בושה

איימן עודה:  אתה משקר

איימן עודה:  בושה

רון כץ: איימן, אתה צריך לעמוד פה ולהגיד: חמאס זה ארגון טרור, צריך להשמיד אותם על מה שהם עשו למדינת ישראל

משה סולומון: חבר הכנסת

רון כץ: אתם, האינטרס שלכם הוא שאנחנו כולנו נהיה ביחד, שכולנו נהיה ביחד

איימן עודה: חלאס

איימן עודה:  חלאס

איימן עודה:  תפסיק

יוסף עטאונה: אל תיתן לנו מוסר

יוסף עטאונה:  אל תיתן לנו מוסר

רון כץ: ובמקום זה, מה אתם עושים? מה אתם עושים?      

איימן עודה: למה אתה משקר? למה לשקר?     

רון כץ: רק אתמול – בוא איתי לרהט, תשמע את המשפחה, שהמשפחה שלה חטופים בעזה, איך רצחו נשים מוסלמיות

איימן עודה: חלאס, חלאס, חלאס

רון כץ: איך הרגו ערבים בדיוק כמו שהרגו אותנו, אותו דבר, ובמקום זה – כלום, דממה

יוסף עטאונה: אתה פתאום ראית אותם? פתאום ראית את הבדואים האלה? אני שנה אומר לך שהם שקופים

יוסף עטאונה:  אתה לא רואה אותם

יוסף עטאונה:  גם כשהיית בממשלה לא ראית אותם ולא הכרת בהם

יוסף עטאונה:  עכשיו מגלה אמפתיה? תתבייש לך

יוסף עטאונה:  תתבייש

יוסף עטאונה:  תתבייש

רון כץ: ואני רוצה לומר לכם, אני מצפה מכם

רון כץ:  אני מצפה מכם, אני מצפה ממך, לעמוד פה ולהגיד הכי פשוט שיש - -      

משה סולומון: אני מבקש לתת לחבר הכנסת רון כץ

רון כץ: - - הכי פשוט שיש: חמאס זה ארגון טרור

רון כץ:  ארגון טרור צריך להשמיד

יוסף עטאונה: פתאום יש לך אמפתיה כלפי הבדואים? פתאום יש לך אמפתיה?     

רון כץ: אסור להם לחיות

רון כץ:  אסור לנשום את אותו אוויר שאנחנו נושמים

רון כץ:  אסור לפגוע באוכלוסייה אזרחית

רון כץ:  אסור

רון כץ:  צריך לדאוג לאוכלוסייה האזרחית בעזה

רון כץ:  אסור לפעול בניגוד לחוקי המלחמה

רון כץ:  הכול בסדר, תגידו את זה

רון כץ:  אבל באותה נשימה תגידו: צריך לחסל אותם

רון כץ:  לא יכול להיות שאנחנו נמשיך להתעסק פה בוועדת האתיקה בתלונות על חברי כנסת שפועלים נגד הצבא שמגן על כולנו, בזמן שהחיילים נלחמים, נפצעים, נהרגים, ופה יגידו שהם לא בסדר

רון כץ:  הם הכי בסדר שיש

רון כץ:  זה הצבא הכי מוסרי בעולם, יותר מדי מוסרי לפעמים

רון כץ:  חיילים נפגעים ונהרגים כי אנחנו מכבדים את דיני הלחימה

רון כץ:  ונמשיך לכבד את דיני הלחימה; לעולם לא נעשה משהו שאסור לעשות

רון כץ:  אני מצפה מכל מי שבבית הזה לגבות את צה"ל, את כוחות הביטחון, לעמוד פה ולהגיד: חמאס זה ארגון טרור; ארגון טרור צריך להשמיד, וזהו, זה המשפט

רון כץ:  וכל אחד אחר שעשה טעות ורוצה להתנצל – זה המשפט שאני מצפה לשמוע

רון כץ:  וכשלא נשמע אותו, יהיה לזה מחיר

משה סולומון: תודה רבה

משה סולומון:  חברת הכנסת טטיאנה מזרסקי – אינה נוכחת

משה סולומון:  חבר הכנסת איימן עודה

איימן עודה: אתה לא תשקר

רון כץ: אתה יודע שאני צודק

איימן עודה: בושה מה שאמרת

רון כץ: אתה יודע שאני צודק

רון כץ:  הם ארגון טרור, וצריך להשמיד אותם

איימן עודה: כבוד היושב-ראש, עמיתיי חברי הכנסת וחברות הכנסת, לא רציתי לדבר, אבל תשמע, זו אחריות של כל אחד מאיתנו

איימן עודה:  זו אחריות של כל אחד מאיתנו

טלי גוטליב: להחזיר את החטופים, זו האחריות

איימן עודה: אנחנו עמדנו פה מהרגע הראשון ואמרנו עמדה ערכית, ערכית, שמוקיעה את מה שקרה ב-7 באוקטובר בכל לשון של הוקעה

רון כץ: איימן, חמאס – צריך להשמיד אותו

איימן עודה: לא לא לא, תן לי לדבר

איימן עודה:  תן לי לדבר, בבקשה

איימן עודה:  תן לי לדבר

רון כץ: אין בעיה

רון כץ:  גם אתה דיברת כשאני דיברתי

רון כץ:  אין בעיה

איימן עודה: פגיעה בבן אדם אחד היא פגיעה בעולם כולו, וזה היה טבח שראוי לכל הוקעה, לא רק מהמקום הפוליטי – בעיקר מהמקום המוסרי, מהמקום האנושי, מהמקום הזה בדיוק

איימן עודה:  אתה עמדת פה – למי אתה עוזר? מה אתה אומר? למה אתה אומר דברי שקר? למה? למה?     

רון כץ: אני אגיד לך

רון כץ:  יש חברי כנסת פה שאומרים: הצבא תוקף בתי חולים ומשתמש בנשק לא חוקי

איימן עודה: סליחה, שכולם יבינו, שכולם יבינו שיש לנו עמדה אחרת ממך

רון כץ: מה העמדה?     

איימן עודה: מהי העמדה? העמדה שלנו אומרת כך, בצורה הברורה ביותר: יש פה ראש ממשלה שנמצא בשלטון 15 שנה

איימן עודה:  העניין הוא לא רק האחריות שלו על הפקידים שהוא מינה וכל ההתנהלות שלו, אלא מעבר לכך – הוא פסח מעל דבר עיקרי

איימן עודה:  כמה פעמים דיברתי עם כל אחד מכם על כך ששורש הרע, הבעיה העיקרית היא המשך הכיבוש הארור?      

רון כץ: אבל מה הקשר לחמאס?     

איימן עודה: אני רוצה להגיד לך מה – הכיבוש הארור לא מצדיק פגיעה בחפים מפשע

רון כץ: אפשר לכנות את החמאס ארגון טרור? אפשר לגנות אותו?      

איימן עודה: הכיבוש הארור לא מצדיק פגיעה בחפים מפשע

איימן עודה:  אני יודע איפה שורש הרע

רון כץ: איימן, אפשר לגנות את החמאס?      

איימן עודה: חברים, בסופו של דבר יש פה שבעה מיליון יהודים

איימן עודה:  הם לא יתאדו

איימן עודה:  יש שבעה מיליון פלסטינים בין הים לנהר – לא יתאדו

רון כץ: נכון, נכון

רון כץ:  צריך להשמיד את ארגון הטרור

איימן עודה: אפילו אם חס ושלום יהיה הרג של 20,000, 30,000 – יישארו שבעה מיליון? שבעה מיליון

איימן עודה:  היהודים הם עם שמגיע לו זכות להגדרה עצמית – מימשו זאת

איימן עודה:  מגיע ליהודים זכות להגדרה עצמית

רון כץ: אפשר להגיד שהחמאס ארגון טרור? איימן, ארגון טרור צריך להשמיד

איימן עודה: מימשו זאת

איימן עודה:  העם הפלסטיני לא מימש

איימן עודה:  מי שרוצה ביטחון אמת, ביטחון אסטרטגי, צריך לחתור לסיום הסכסוך, מדינה לצד מדינה בשלום

איימן עודה:  תודה

רון כץ: איימן, ארגון טרור צריך להשמיד, זה הכול

רון כץ:  ארגון טרור צריך להשמיד

משה סולומון: תודה רבה

איימן עודה: חלאס, יא זלמה, חלאס

איימן עודה:  למי אתה עוזר? אתה עוזר לכהניסטים

משה סולומון: חברת הכנסת טטיאנה מזרסקי, בבקשה

רון כץ: לא, זה לא קשור

רון כץ:  ארגון טרור צריך להשמיד

איימן עודה: דברים טיפשיים כאלה

טלי גוטליב: תנו לנו מידע על החטופים

טלי גוטליב:  איפה הילדים המסכנים? איפה הנערות המסכנות - - - ברברים

טלי גוטליב:  מה עושים שם לנשים? מה עושים שם לילדים?     

משה סולומון: חברים, בואו נכבד את הדוברים

משה סולומון:  בבקשה, חברת הכנסת טטיאנה

טטיאנה (טניה) מזרסקי: תודה רבה, אדוני היושב-ראש

טטיאנה (טניה) מזרסקי:  כנסת נכבדה, מאז המלחמה נושא ההתמודדות עם טראומה ונושא החוסן הנפשי נמצאים בכותרות ובשיח הציבורי – חוסן אישי, חוסן נפשי, חוסן לאומי

טטיאנה (טניה) מזרסקי:  מה זה חוסן? חוסן הוא יכולת להתמודד עם טראומה, יכולת לחוות סטרס, לחץ; חוסן הוא חוויה פנימית של כל אחד מאיתנו ושל החברה שלנו

טטיאנה (טניה) מזרסקי:  החוסן נובע מאמון או חוסר אמון במערכות, בממשלה, במדינה, במדינה שאמורה להגן עלינו ולהיות שם בשבילנו בעת צרה

טטיאנה (טניה) מזרסקי:  האזרחים רוצים להאמין למדינה, להאמין שהמדינה חזקה ושאנחנו יכולים תמיד לסמוך עליה

טטיאנה (טניה) מזרסקי:  כשיש כאב פיזי או כאב נפשי, תמיד מצפים ומקווים לריפוי, להחלמה

טטיאנה (טניה) מזרסקי:  אנחנו נמצאים עכשיו בתקופה שבה אזרחים רבים כואבים, כואבים מאוד, פיזית ונפשית

טטיאנה (טניה) מזרסקי:  כמו חולה שמחפש מישהו שיכול לרפא אותו, מחפש רופא, ככה אנחנו מחפשים מי יחזיר את האמון שנשבר בנו ב-7 באוקטובר, באותה שבת שחורה

טטיאנה (טניה) מזרסקי:       אתם יודעים, ברוסית יש פתגם: לשבע מטפלות ילד ללא עין

טטיאנה (טניה) מזרסקי:  ויש פתגם מקביל בעברית: יותר מדי טבחים עושים את המרק

טטיאנה (טניה) מזרסקי:  זהו מצב החוסן הלאומי שלנו

טטיאנה (טניה) מזרסקי:  את תהליך השיקום של החוסן, החוסן הלאומי, החוסן של העם, צריך להוביל מישהו אחד; אני מתכוונת למשרד ממשלתי אחד

טטיאנה (טניה) מזרסקי:  את האחריות לשיקום אמור לקחת משרד הבריאות, לדעתי

טטיאנה (טניה) מזרסקי:  משרד אחד חייב לקחת על עצמו את האחריות להובלת הנושא והטיפול בו

טטיאנה (טניה) מזרסקי:  אני קוראת מכאן למשרד הבריאות לקחת אחריות מלאה לנושא השיקום – שיקום החוסן הנפשי של האזרחים, ובראשם נפגעי עוטף עזה, משפחות החטופים, הפצועים, המשפחות של הנרצחים, מבוגרים וילדים, באופן פרטני ובמוסדות

טטיאנה (טניה) מזרסקי:       פוסט-טראומה אינה גזרת גורל; אם מטפלים בטראומה בזמן, ללא דחייה, ללא ויכוחים על חלוקת התקציבים, אם מטפלים בנפש ומשקמים אותה, בחוסן הנפשי, אפשר להימנע מפוסט-טראומה

טטיאנה (טניה) מזרסקי:  שר האוצר חייב לשים את הנושא בראש סדר העדיפויות

טטיאנה (טניה) מזרסקי:  העם זועק

טטיאנה (טניה) מזרסקי:  האזרחים איבדו את האמון

טטיאנה (טניה) מזרסקי:  הלב פשוט נקרע כששומעים את הסיפורים של ההורים שילדים פוחדים לפתוח חלונות, לשמוע שילדה ישנה מתחת למיטה

טטיאנה (טניה) מזרסקי:  הלב פשוט נקרע

טטיאנה (טניה) מזרסקי:       אני פונה לממשלה, במיוחד לשר האוצר: תעבירו מייד תקציב למשרד הבריאות, לתוכנית שהם הכינו

טטיאנה (טניה) מזרסקי:  תודה

משה סולומון: תודה רבה

משה סולומון: לפני הדובר הבא – הודעה לסגנית מזכיר הכנסת

אלינור ימין: תודה

אלינור ימין:  ברשות יושב-ראש הישיבה, הינני מתכבדת להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק חינוך מיוחד (הוראת שעה – חברות ברזל) (הארכת זכאות), התשפ"ד–2023, שהחזירה ועדת החינוך, התרבות והספורט

אלינור ימין:  תודה

משה סולומון: תודה רבה

משה סולומון: (קריאה ראשונה)     

משה סולומון: הדובר הבא – חבר הכנסת מאיר כהן

מאיר כהן: אדוני היושב-ראש, חברות וחברי כנסת נכבדים, אני שומע את כולנו עולים ומדברים, אבל שיהיה ברור לכולם: אנחנו ננצח אותם

מאיר כהן:  אנחנו ננצח אותם

מאיר כהן:  אנחנו נמצאים ברגע של משבר, אבל מהמשבר הזה אנחנו נקום מחוזקים

מאיר כהן:  נכון, אנשים מפחדים, אנשים מבוהלים, אבל בסופו של דבר, אני חוזר ואומר: אנחנו ננצח אותם

מאיר כהן:  המדינה הזו חזקה יותר מכל רוע

מאיר כהן:  בסופו של דבר חיילי וחיילות צה"ל שנמצאים ונלחמים דקה-דקה, שעה-שעה, יום-יום, הם שהיום צריכים לקבל גיבוי מלא מאיתנו, לברך אותם על המאבק ועל אומץ הלב

מאיר כהן:  ולכן אני מבקש מכל חברי הבית הזה להפנים שאם יש צבא מוסרי בעולם הזה, הוא צה"ל

מאיר כהן:  לכן, בכל פעם שאני שומע בחוץ טרוניות על התנהגותו של צה"ל – אין צבא בעולם שעומד בחוף הים בעזה, עומד בחוף הים בעזה, והחיילים שלנו תחת אש הולכים ומביאים מים ומה שצריך לאותם פליטים ומגינים עליהם מפני החמאס, שיורה על האזרחים שלו

מאיר כהן:  לכן, אלה שחושבים שהחמאס הוא חלק מתנועת ההתנגדות ותולים את זה בכיבוש – קשקוש; החמאס הם אלה שהרגו ב-2007 את אנשי הרשות הפלסטינית, ירו בהם וזרקו אותם מהגגות

מאיר כהן:  אלה שקוראים לחמאס תנועת ההתנגדות – הם רוצחים שפלים, הם דאעש

מאיר כהן:       לכן הלחימה שלנו היא יותר ממוסרית, והיא לחימה גם בשביל מדינות אירופה, גם בשביל מדינות אירופה; גם בשביל הנשיא הצרפתי מקרון, שמתהפך ומדבר כמו שהוא מדבר, ואני אומר לו מהדוכן הזה: תתבייש לך

מאיר כהן:  היית ידיד שלנו עד שהאשמת את צה"ל ברצח ילדים ותינוקות

מאיר כהן:  אתה היית פה, ראית את הזוועות, אני משער שראית גם את סרט הזוועות

מאיר כהן:      עכשיו אני רוצה לפנות – אני רואה את חבריי, ראשי הוועדות, כולם עובדים ועובדים קשה, אבל אני נמצא כמו חלק מכם יום-יום אצל המפונים, ואני רואה אנשים טרוטי עיניים שאיבדו את ביתם, שמרגישים כפליטים בארצם, והם לא רק דואגים איפה הם יהיו בעוד חודש-חודשיים – רובם הגדול דואגים איפה ומתי יחזרו החטופים שלהם, ואיפה הם ישימו ראשם, ומשאביהם – בבית השרוף, באח שנרצח, באם שנחטפה

מאיר כהן:  לכן טוב אנחנו עושים שאנחנו מקבלים אותם כאן בכנסת והולכים אליהם ומדברים איתם, כואבים את כאבם ונותנים להם את מה שצריך לתת

מאיר כהן:       אני קורא כאן לממשלת ישראל: עצרו את נשמתכם

מאיר כהן:  להחזיר את החטופים זה הדבר החשוב ביותר היום

מאיר כהן:  ואני קורא לחבריי השרים - -      

משה סולומון: תודה רבה

מאיר כהן: - - חלק מכם כבר עשיתם את העברת המקל ואתם מטפלים, אבל יש עוד חלק מהמשרדים שלא מבינים שאנחנו נמצאים בתחושת חירום

משה סולומון: תם הזמן

משה סולומון:  נא לסיים

מאיר כהן: תגיעו לאנשים האלה, תגיעו לאנשים האלה, תדברו איתם, וש"תקומה" כבר תתחיל לחשוב על היום שבו מחזירים את הקהילות האלה למקומן

מאיר כהן:  תודה רבה, אדוני

משה סולומון: תודה רבה

משה סולומון:  הדובר הבא, חבר הכנסת אבי מעוז – אינו נוכח; חבר הכנסת גלעד קריב – אינו נוכח; חברת הכנסת שרון ניר – אינה נוכחת

משה סולומון:  חבר הכנסת נאור שירי, בבקשה

נאור שירי: אדוני היושב-ראש, חבריי חברי הכנסת, בהמשך למה שהיה לפני כמה דקות עם חבר הכנסת רון כץ, לפעמים כשאתה מחפש להתנצל, הכי פשוט זה פשוט להתנצל, פשוט להגיד: טעיתי

נאור שירי:  אבל איכשהו מנסים לסובב ולסבן ולצאת בסדר עם כל הצדדים, וככה זה נראה

נאור שירי:  אבל אני סוגר את זה, כי לא באמת על זה רציתי לדבר, וגם אין לי כוח כבר לשמוע את כל ההתפתלויות האלה

נאור שירי:       דיבר איתי בחור – בחור צעיר, האמת, הוא בן 12, הוא בכיתה ו', מהוד השרון, והוא ביקש שאני אקריא את המכתב הזה

נאור שירי:  יש מצב שאני אסטה ב-20 שניות, אז למען הרציפות תן לי, ככה, הארכת זמן; הוא גם יושב וצופה מהבית

משה סולומון: תשתדל שזה יהיה מעט

נאור שירי: אם הייתי משתדל, לא הייתי מבקש לפני

משה סולומון: אני אתן לך, אבל שלא יהיה יותר מדי

נאור שירי: הינה, אתה רואה? אני משתדל

נאור שירי:  לכבוד חבר הכנסת נאור שירי, אנחנו מכירים הרבה זמן

נאור שירי:  אני כותב לך ואני מבקש ממך אם תוכל להקריא את המכתב שלי

נאור שירי:  אז שלום לכם, חברי הכנסת, קוראים לי יהלי דרור, אני תלמיד כיתה ז'3 בבית הספר הראשונים בהוד השרון

נאור שירי:  הכיתה שלנו עוברת חוויה מאוד לא נעימה

נאור שירי:  ילדה מהכיתה שלנו, נועם אביגדורי, ואימה שרון נחטפו לעזה באותו יום ארור

נאור שירי:  אני עצמי הייתי באותו יום בדרום וחוויתי את זה על בשרי

נאור שירי:  הייתי בקיבוץ יד מרדכי, המחבלים היו דקה מהשער של הכניסה של הקיבוץ, שמעתי יריות, וחשבתי שאני עומד למות

נאור שירי:  לוחמי מג"ב שהיו באזור הצליחו לחסל אותם

נאור שירי:  בסוף יצאנו משם בשלום, אבל הטראומה לא עברה

נאור שירי:  המוח שלי עדיין מעביר את הסרט בראש

נאור שירי:  לחשוב את המחשבה הזו, להבין את זה שאני שואל את ההורים שלי עם דמעות בעיניים אם אני הולך למות – זו מחשבה שבחיים לא חשבתי שאני אומר

נאור שירי:  אנחנו בתור ילדים לא אמורים לחוות את החוויה הזו

נאור שירי:  לחשוב על המצב ההזוי הזה זה קשה, קשה לי

נאור שירי:  קשה לכולנו לראות את המקום החסר שלה בכיתה

נאור שירי:  היא חסרה לנו מאוד, ואנחנו רוצים אותה חזרה

נאור שירי:       היום אני כל הזמן חושב שגם אני יכולתי להיות שם חטוף בעזה

נאור שירי:  זה מפחיד אותי

נאור שירי:  אני ובטח כל אחד מכם גם מנסים להבין מה קורה שם, איך הם מרגישים, אם הם ישנים, אם הם אוכלים, מה עושים להם

נאור שירי:  אני מאוד דואג, כי אי-אפשר לדעת את זה וזו אי-ודאות מטורפת

נאור שירי:  מה שאני כן מנסה לעשות זה להאמין – להאמין שהם בסדר, שהם יחזרו אלינו, שנוכל לראות אותם שוב

נאור שירי:      אני רוצה לחזק את משפחות החטופים, הנעדרים, להגיד להם שאנחנו איתם באש ובמים, שאנחנו חזקים

נאור שירי:  זה מסע לא קל, ואנחנו נעבור אותו

נאור שירי:  יחד עם זאת, אני מבקש מכם, חברי הכנסת, לעשות כל מה שביכולתכם כדי להשיב אותם הביתה למשפחות שלהם ואלינו למדינת ישראל

נאור שירי:  זה הדבר היחיד שנוכל לעשות בשביל לצאת חזקים הרבה יותר מהמלחמה הזו

נאור שירי:  תודה רבה לכם, יהלי

נאור שירי:       עכשיו אני אגיד קודם כול תודה ליהלי, שאני מכיר, בחור בן 12 שכבר חמש שנים אני מכיר – הוא עמד איתי בקלפיות כשהוא היה בן שמונה, בן אדם מעורב פוליטית

נאור שירי:  חוץ מזה שהוא אוהד הפועל תל אביב, באמת יש לי רק דברים טובים לומר עליו

נאור שירי:  אבל אני רוצה לומר לכם, כי היום גם חווינו בוועדות – בתחילת הוועדות הורי החטופים היו, ובעיניי הם פונים אלינו כחברי כנסת, אבל הכוח שלנו כחברי כנסת, בטח באופוזיציה, בסדר? הוא מאוד מאוד מינימלי, ואני מחמיא לעצמנו

נאור שירי:       אני פונה אליכם, חברי הקואליציה, כי בסוף זה אתם וזה עליכם: המשפחות של החטופים לא ממש צריכות את החיבוקים שלנו, הן לא צריכות את הסימפתיה שלנו; בעיניי זה גם לא מעניין אותם

נאור שירי:  אתם צריכים ואנחנו צריכים לקום בכל יום בבוקר ולחשוב שהילדים שלנו שם, הילדים שלנו – לא התמונות

משה סולומון: הם לנגד עינינו גם פה

נאור שירי: לא התמונות

משה סולומון: נוסף לכך

נאור שירי: מה שצריך להטריד אותנו הוא שהילדים שלנו שם

נאור שירי:  אם אני מסתכל על הבת שלי כשאני רואה אותה בערב ואני מדמיין שהיא תהיה שם, אני לא יודע מה הייתי עושה לבית הזה, וכל אחד מכם בדיוק אותו דבר

נאור שירי:  זה מה שצריך להטריד אותנו

נאור שירי:  38 ימים אנחנו מתנהלים ויש מחאות ובאים לשיר והכול סבבה, כי יש קטע - - -      

משה סולומון: זה נושא חשוב, רק לסיים

נאור שירי: בסדר, אוקיי, תסבול עוד 20 שניות

נאור שירי:  אני יודע שזה קשה

משה סולומון: נתתי דקה יותר

נאור שירי: ככה אנחנו רגילים במדינה הזו

נאור שירי:  זה אירוע הזוי

נאור שירי:  אנחנו לא יכולים להגיד ולעשות משא ומתן על ילדים ותינוקות בני עשרה חודשים

נאור שירי:  זה לא נורמלי

נאור שירי:  אם יש עסקה, תעשו את העסקה

נאור שירי:  נחסל אותם אחרי זה

קריאות: אין עסקה

נאור שירי: חייבים לעשות כל מה שאפשר

נאור שירי:  אל תגידו אין עסקה

נאור שירי:  את גם לא יושבת בקבינט

משה סולומון: תודה

טלי גוטליב: מה אתה חושב - - -      

נאור שירי: אנחנו צריכים - - -      

טלי גוטליב: הלוואי שהייתה עסקה, הלוואי

נאור שירי: טוב, בסדר, טלי

נאור שירי:  את עכשיו יודעת בדיוק, היית בקבינט ואת יודעת הכול, נכון?      

משה סולומון: חבר הכנסת נאור, אתה צודק, זה נושא חשוב

טלי גוטליב: הלוואי, נאור, הלוואי, באמת

נאור שירי: בטוח שאפשר לייצר עסקה, גם אם זה אומר לשחרר כל אחד ואחד ממי שיושב היום בבתי הכלא

נאור שירי:  עכשיו להביא אוטובוסים ולהביא אותם

טלי גוטליב: אין עסקה כזאת

טלי גוטליב:  אין עסקה כזאת

טלי גוטליב:  למה אתם אומרים את זה?       

משה סולומון: חבר הכנסת נאור, תודה

נאור שירי: תודה רבה לכם

משה סולומון: תודה רבה

משה סולומון:  זה בהחלט נושא חשוב

משה סולומון:  צריך לעשות הכול, וצריך גם להכיר את כל הפרטים

משה סולומון:  תודה

משה סולומון:  הדובר הבא – חברת הכנסת גלית דיסטל אטבריאן

טלי גוטליב: אין עסקה כזאת, נאור

נאור שירי: בסדר, אין עסקה

טלי גוטליב: אין עסקה

טלי גוטליב:  תשאל את החברים שלך

נאור שירי: - - - אומר לכם משהו בחוץ וביטחון? אתם יודעים בכלל לדבר בחוץ וביטחון - - -     

טלי גוטליב: מה אתה חושב, שאם תבקש יפה מחמאס הוא יחזיר לך חטוף? אתה צריך להשיג מודיעין בדרך אכזרית

משה סולומון: חברת הכנסת טלי - - -      

נאור שירי: ראש הממשלה שלך עשה עסקאות עם חמאס על גלעד שליט בעד 1,000 מחבלים

נאור שירי:  1,000

משה סולומון: בבקשה

גלית דיסטל אטבריאן: אני רוצה להמשיך את הסוגיה בנושא השופט הרמלין, שמצא לנכון להעיר לשב"ס על זה שמאחורי תומך ברוצחי תינוקות, תומך באונס נשים, תומך ברצח אימהות לעיני ילדיהן, תומך ברצח ילדים לעיני האימהות שלהם – השופט הרמלין חש שהוא צריך להגן על הרגשות, על הרגשות של תומך הנאצים, ולהעיר לשב"ס על זה שדגל ישראל מתנוסס מאחורי תומך הנאצים ופוגע ברגשותיו של תומך הנאצים

גלית דיסטל אטבריאן:  זה מאוד קונסיסטנטי ועקבי למהלכיו הקודמים של אותו שופט, שב-2014, אם אני לא טועה, חס על זכויות תומך נאצים אחר, שהצטלם ברקע של טנק שרוף עם כיתוב "מוות ליהודים", ושחרר את השוהה הפלסטיני הבלתי-חוקי הזה מכיוון שיש לו זכויות של חופש ביטוי

גלית דיסטל אטבריאן:       פה אני רוצה לדבר רגע על ההשוואה לנאצים

גלית דיסטל אטבריאן:  אני אישית לא עושה את ההשוואה הזאת בקלות רבה, ובמשך שנים התנגדתי בכל פעם שמישהו עשה השוואה כזאת, אבל פה ההשוואה הזאת מתבקשת

גלית דיסטל אטבריאן:  ולמה? מכיוון שהישראלים נוטים – לא רק הישראלים, בכלל בעולם התפיסה של הנאצים היא הרבה פעמים הצורה ולא התוכן; הסטריליות, התכנון, המגפיים המבריקים והמצוחצחים, הסדר, הקור, המעילים, צלב הקרס, שזה עומד בקונטרסט מוחלט לחלוטין לעצי הזית ולגלביות ולפלחים ולרועי הצאן

גלית דיסטל אטבריאן:  אבל אל תיתנו לצורה להטעות, כי מה שהופך נאצי לנאצי זה לא הצורה – זה התוכן

גלית דיסטל אטבריאן:  והתוכן הוא זהה אצל הנאצים בגבול עזה ואצל הנאצים של הרייך השלישי: כל יהודי הוא בר-מוות, כל יהודי חייב למות בין שהוא תינוק בן עשרה חודשים ובין שהוא ניצול שואה או ניצולת שואה בת 90

גלית דיסטל אטבריאן:       ופה אני פונה לשופט הרמלין ואומרת לו: אתה רואה נמר משחר לטרף ואתה מזהה חתלתול; אתה רואה את אחד מגדולי רוצחינו ואתה מזהה קורבן

גלית דיסטל אטבריאן:  חוסר הזיהוי הזה, חוסר בקרת המציאות הזאת – זו לא עמדה מוסרית, זו עמדה אנטי-מוסרית

גלית דיסטל אטבריאן:  ולא, לא רק שזו עמדה אנטי- מוסרית – היא מסכנת את החיים של כולנו, מכיוון שלשופט הזה, ולצערי לרבים כמותו שיושבים היום בבתי המשפט, יש כוח, והכוח הזה בסופו של דבר גורם לנו, האזרחים, להיות פגיעים מאוד מבחינה ביטחונית

גלית דיסטל אטבריאן:      הגיע הזמן שהקונספציה השגויה והמוטעית תצא גם מבתי המשפט של ישראל וגם מהשופטים ופסקי הדין שלהם

גלית דיסטל אטבריאן:  לא חומלים על רגשותיהם ולא חוששים לפגוע בחופש הביטוי שלהם

גלית דיסטל אטבריאן:  עם נאצים – מראים להם את דגל ישראל בפנים

גלית דיסטל אטבריאן:  זו הדרך ואין אחרת

גלית דיסטל אטבריאן:  תודה רבה

משה סולומון: תודה רבה

משה סולומון:  הדובר הבא – חבר הכנסת עידן רול

עידן רול: תודה רבה, אדוני היושב-ראש

עידן רול:  כנסת נכבדה, אני רוצה לנצל את הבמה הזאת לדבר על דבר נוסף שבעיניי חשוב וראוי שהבית הזה יעסוק בו

עידן רול:  בתקופה קשה ומאתגרת זאת אנחנו עדים גם לקשיים הרבים שחווים אחינו ואחיותינו בתפוצות

עידן רול:  האנטישמיות מרימה את ראשה המכוער בכל העולם, ואנחנו רואים שתחושת חוסר הביטחון הופכת לנחלת הכלל של העם היהודי כולו

עידן רול:  זה לא מסתכם רק בהפגנות נגד ישראל ובהפגנות אנטישמיות, זה גם מגיע לכדי אלימות של ממש ואפילו למחיר דמים, מחיר בנפש

עידן רול:  היו לא מעט אירועים קשים גם בצרפת, גם באוסטרליה, גם בארצות הברית, ממש בשבוע האחרון, שיהודי נרצח רק בגלל שהניף דגל ישראל, רק בגלל שהוא יהודי

עידן רול:      אני חושב שכולנו מבינים את הכוח והחשיבות של העם שלנו כעם אחד ומאוחד ומבינים שגורל העם היהודי תלוי בחוסנה של מדינת ישראל, ולהפך – אנחנו תלויים זה בזה, אנחנו חלק אחד מהשני

עידן רול:  לכן, אני מציע – ואני חושב שמן הראוי – שהחללים בתפוצות של אחינו ואחיותינו שנפגעו על רקע היותם יהודים, על רקע אנטישמיות, יצוינו גם הם כאן בישראל ביום מיוחד

עידן רול:  חשוב להראות שהבית הזה, כבית של היהודים כולם, כמדינת היהודים, יכיר גם בסבל ובמחיר שמשלמים אחינו ואחיותינו בתפוצות

עידן רול:  יש לי הצעת חוק כזאת

עידן רול:  אני חושב שדבר כזה, מן הראוי שיגיע מהממשלה, ולכן אני קורא מעל דוכן זה לממשלה לקדם יום לאומי שיציין את נפגעי התפוצות על רקע אנטישמי

עידן רול:  אני חושב שזה מה שאנחנו צריכים לעשות כדי להראות את הסולידריות

עידן רול:  הסולידריות איתם היא לא רק בעיתות משבר, היא לא רק בעיתות של תרומות אדירות, אלא זה תמיד – כשהם באים לבקר את המשפחות שלהם בארץ, זה אותם חיילים בודדים וחיילות בודדות שמגיעים לישראל להתנדב בצה"ל, וזה גם כשהם תומכים בנו והם חלק מאיתנו שם ברחבי העולם

עידן רול:      אני מקווה שהממשלה תאמץ את הרעיון הזה ותקדם אותו למען אחדות העם היהודי כולו

עידן רול:  תודה רבה

משה סולומון: תודה רבה

משה סולומון:  נעבור לדובר הבא, חבר הכנסת אריאל קלנר

אריאל קלנר: אדוני היושב-ראש, חבריי חברי הכנסת, המערכה הצבאית בעיצומה וכולנו תפילה שבמהרה תגיע ההכרעה המיוחלת, אולם מציאות העבר מלמדת שהכרעה צבאית יכולה להסתיים גם בתבוסה מדינית

אריאל קלנר:  לאחר האינתיפאדה הראשונה, שדוכאה כמעט כליל, הגיעו הסכמי אוסלו, והאיש שרצח את המספר הגדול ביותר של אזרחים יהודים מאז היטלר, יאסר ערפאת, יימח שמו וזכרו, קיבל את עזה ויריחו תחילה, ובהמשך – אזורים נוספים ביהודה ושומרון

אריאל קלנר:  לאחר מכן, כצפוי, פתח הנאצי הזה במתקפת טרור רצחנית שגבתה כ-1,200 הרוגים באינתיפאדה השנייה

אריאל קלנר:  הצלחנו להתגבר, ובמבצע חומת מגן מיגרנו את תשתית הרצח ביהודה ושומרון, אבל אז שוב הפסדנו במערכה המדינית – עקרנו וגירשנו את ההתיישבות היהודית בגוש קטיף ובצפון השומרון, מה שהשריש בקרב אויבינו את התובנה שהיָהוד מבינים רק כוח

אריאל קלנר:       ועתה, לאחר טבח שמחת תורה, כשהקניבלים הנאצים פקחו גם את העיניים העיוורות ביותר בחברה הישראלית, עם זוועות וסוגי התעללויות ומיתות שגם השטן לא יכול היה להמציא, אנו רואים ראשי ממשלה לשעבר, ראש האופוזיציה ואחרים, מתחילים לדבר על הפרטנר למשא ומתן בדמות הרשות הפלסטינית, שבכיריה מהללים את הטבח וקוראים לשחרור כל פלסטין מהים עד הנהר

אריאל קלנר:      חבריי, אין חרפה מוסרית גדולה יותר מכך שהתוצאה של טבח שמחת תורה תהיה מדינה פלסטינית

אריאל קלנר:  פשוט אין

אריאל קלנר:  רק תפיסת עולם מקובעת, תפיסת עולם שבתאית-משיחית-פנאטית מנותקת מכל הקשר או לקח, יכולה לדבר במושגים של מדינה פלסטינית

אריאל קלנר:  התוצאה המוסרית היחידה הנדרשת היא שהרשע יפסיד, שהרשע יובס

אריאל קלנר:  התוצאה הפרגמטית המתבקשת היא תוכנית מדינית אלטרנטיבית לאוסלו, הן ליהודה ושומרון והן לעזה

אריאל קלנר:  פירוק האויב הג'נוסיידי – לא החמאס ולא הרשות הפלסטינית הנאצית הם פרטנר למשהו; פירוז האזורים מנשק חם; ביעור הרע על פי מודל הדה-נאציפיקציה שבוצע בגרמניה בשנת 1945; מינהלות מקומיות, ולא שום שלטון מרכזי, לא בעזה ולא ביהודה ושומרון – גם את גרמניה חילקו לשניים; התיישבות יהודית

מיקי לוי: - - - ילד יהודי בחוצות עזה

אריאל קלנר: יושב-ראש הכנסת לשעבר מיקי לוי – והיא שייכת לו, לא כדי להחזיק בה חיל כיבוש או חיל מצב; היא שייכת לו כדי לבנות בה את בית חלומותיו, כתבה נעמי שמר על ארץ ישראל

אריאל קלנר:  ניצחון המפעל הציוני הוא צו השעה

אריאל קלנר:  ניצחון מדיני, מדיני, הוא צו השעה

אריאל קלנר:      יחד עם כל בית ישראל נרכין ראש לזכר הנופלים, נתפלל לרופאת הפצועים, נתפלל לשלום החטופים ולחזרתם המהירה

אריאל קלנר:  נברך את חיילינו הנלחמים ברגעים אלה באויב הנאצי הקם לכלותנו

אריאל קלנר:  תודה

משה סולומון: תודה רבה

משה סולומון:  הדוברת הבאה – חברת הכנסת מירב בן ארי

מירב בן ארי: תגיד שאני הדוברת האחרונה ואחר כך הצבעה

משה סולומון: יש לנו שר מסכם

משה סולומון:  מירב בן ארי היא אחרונת הדוברים

משה סולומון:  מייד אחר כך יסכם השר

מירב בן ארי: לא צריך סיכום, אפשר לעבור ישר להצבעה

מירב בן ארי:  כולנו תומכים

משה סולומון: אם כך, אני מבקש מכל מי שנמצא בחוץ, שייכנס

משה סולומון:  מייד לאחר מכן אנחנו מצביעים

מירב בן ארי: תודה, אדוני היושב-ראש

מירב בן ארי:  כנסת נכבדה, אתמול השתתפתי – הגעתי לאירוע ה-30 של רב-סרן שגיא גולן, זיכרונו לברכה, מרעננה; גר היום בהרצליה, היה גר לפחות

מירב בן ארי:  הוא היה בן 30 בנופלו

מירב בן ארי:  הוא היה קצין בבית ספר ללוט"ר, והוא נהרג מאש מחבלי החמאס כאשר הגיע לעזור לתושבי קיבוץ בארי

מירב בן ארי:      אני ביקשתי מעומר, בן הזוג שלו, להקריא את הדברים שאמר; אפילו הבאתי את הדפים עצמם – אתם רואים שהם מקומטים, היו קצת רטובים גם בדמעות

מירב בן ארי:  אני רוצה להקריא את ההספד שלו: 36 ימים עברו מאז ששגיא נפל בבארי, 32 ימים מאז שהודיעו לנו, 31 ימים מאז הלוויה

מירב בן ארי:  כל הימים האלה מלאים בגעגוע לשמוע אותך נושם, געגוע לראות את החיוך שלך כל בוקר לפני שאתה יוצא לעבודה אחרי שכבר התארגנת, הוצאת את דייזי, פינית את הכיור למדיח, ואני עוד מנסה להתעורר עם כוס קפה, שאתה בדרך כלל הכנת; געגוע לחיוך שלך שנותן זריקה של אושר ואהבה להמשך היום; געגוע להרגיש אותך, לשמוע אותך; געגוע לתחושת הביטחון שמבוססת על הידיעה שהחיים שלי הם החיים שלנו, שהעתיד שלי הוא העתיד שלנו – עתיד שבו אתה מרגיע אותי בסיור רקמות שזה בסדר שהפופים בצבע בז' ולא בצבע לבן; עתיד שבו אנחנו צוחקים על כמה שהיה כיף בחתונה ואיך דייזי עשתה פדיחות בחופה; עתיד שבו קנינו את הבית שלנו, יש בו את המשפחה שהייתה אמורה להיות לנו – שני ילדים מפונדקאות, שני ילדים מאומצים; עתיד שבו הצלחנו לגרום לי להפסיק לעשן והסטרטאפ שעליו פנטזנו מצליח ומאפשר לך להגשים את החלום שלך להיות איש חינוך בישראל, לעבוד עם ילדים

מירב בן ארי:      אני אקרא בקצרה, כי אין לי את האפשרות לקרוא את הכול, אבל אני אקרא לכם: ביום שישי לפני השבת השחורה היינו בחתונה של שאנטי

מירב בן ארי:  בדרך לשם אכלנו לאלה המפיקה שלנו את הראש על הבד של המפות

מירב בן ארי:  מי שלא יודע, שגיא ועומר היו אמורים להתחתן שבוע אחרי זה

מירב בן ארי:  הזר של החתונה הונח על הקבר

מירב בן ארי:      סיפרת על צוות פנסטר ועל צוות שגיא – זה הצוות של שגיא בלוט"ר

מירב בן ארי:  התרגשת כל כך לשמוח עם שאנטי, לשמוח עם כולם

מירב בן ארי:  בסוף החתונה, בחזור, היית שיכור ומלא באנרגיות כחלק מהתוכנית לשכר את החתן

מירב בן ארי:  דיברנו על כמה כיף יהיה בעוד כשבועיים, כשאלו יהיו אנחנו מתחת לחופה

מירב בן ארי:  אני לא יודע מה יהיה מחר, בטח שלא עוד שנה

מירב בן ארי:  האלמנים והאלמנות שדיברתי איתם מכירים את תחושת הכאב, זו ששולטת לי על הלב, זו שלא מאפשרת לנשום

מירב בן ארי:  הם אומרים שזה לא עובר, אבל שלומדים לחיות עם זה

מירב בן ארי:      אהוב שלי, אני לא יודע איך חיים בלעדיך

מירב בן ארי:  אני לא יודע אם זה נכון לקרוא לזה חיים כשאתה לא פה

מירב בן ארי:  אבל מה שזה לא יהיה, כולם ידעו מי אתה, מה היית עבור כל כך הרבה אנשים

מירב בן ארי:  אני אשתדל לעשות הכי טוב שאני יכול ולהנציח את הערכים שלך בעולם, בישראל, שכל כך אהבת

מירב בן ארי:  אני אשמור ואדאג לכל מי שדאגת לו

מירב בן ארי:  אני אגדל את דייזי ואוהב אותה גם בשמך

מירב בן ארי:  בינתיים היא זו שדואגת לי

מירב בן ארי:  אני אקים משפחה, ובמשפחה הזו יהיה ילד שאתה ואני נהיה האבות שלו

מירב בן ארי:  אני אגדל אותו ואקווה שהוא לא יצא כמוך

מירב בן ארי:  הוא יכיר אותך דרך העיניים שלי ושל כל האנשים שאהבת בחיים

מירב בן ארי:       בכל בוקר אני קם כשאני אוהב אותך, שגיא, רק אין לי למי להגיד את זה

מירב בן ארי:  אני אוהב אותך כל יום מחדש, אוהב אותך בכל רגע

מירב בן ארי:  את זה אי-אפשר להפסיק

מירב בן ארי:  אני אוהב אותך לנצח

מירב בן ארי:  יהי זכרו של שגיא גולן, גיבור ישראל שנהרג בבארי, ברוך

מירב בן ארי:  תודה רבה

משה סולומון: תודה רבה, חברת הכנסת מירב

משה סולומון:  עכשיו נזמין את שר הפנים, חבר הכנסת משה ארבל, לסכם את הדיון, בבקשה

הפנים משה ארבל: מכובדי היושב-ראש, חבריי חברי הכנסת, אני לא אקח הרבה זמן, אבל חשוב לי מאוד לציין שהחוק הזה שמגיע היום לכנסת, הצעת חוק אזרחות כבוד לחללי מערכות ישראל, התשפ"ד–2023, שמגיע בהסכמה של קואליציה ושל אופוזיציה – בעיניי החוק הזה הוא חוק שצריך ונכון יהיה לקרוא לו "חוק סמל ראשון אלי ולנטין גנסיה"

הפנים משה ארבל:       אלי ולנטין גנסיה, השם ייקום דמו, לוחם חייל בודד בחטיבת הצנחנים בגדוד 890 – ב-7 באוקטובר הוא נפל בגיל 22

הפנים משה ארבל:  הוא הגיע לבד ממונפלייה שבצרפת, בן יחיד להוריו, וביקש להתגייס לשירות משמעותי ללוחמה בצבא ההגנה לישראל

הפנים משה ארבל:  הוא החל תוך כדי השירות את הליך העלייה, המסמכים נשארו במשרד הפנים, עדיין לא הושלם הליך העלייה שלו, והוא נפל בקרב

הפנים משה ארבל:  צער גדול, אבל אנחנו חייבים להורים שלו לעשות הכול כדי שהאבא יוכל להחזיק את תעודת הזהות של בנו שנפל בקרב, האבא, האימא והאחות

הפנים משה ארבל:       החוק הזה נועד למחויבות שלנו כמדינה להוקיר, לחבק, לזכור ולא לשכוח את אותם גיבורים שבמותם ציוו לנו את החיים

הפנים משה ארבל:  יהי זכרם ברוך

משה סולומון:  תודה רבה, כבוד השר

משה סולומון:       חבריי חברי הכנסת, נעבור להצבעה על הצעת חוק אזרחות כבוד לחללי מערכות ישראל, התשפ"ד–2023, בקריאה ראשונה

משה סולומון:  ההצבעה תהיה אלקטרונית

משה סולומון:  אנא תפסו את מקומותיכם

משה סולומון:  הצבעה

משה סולומון: בעד ההצעה להעביר את הצעת החוק לוועדה – 29 

משה סולומון: נמנעים – אין 

משה סולומון:  29 בעד, אין מתנגדים

משה סולומון:  אני קובע כי הצעת חוק אזרחות כבוד לחללי מערכות ישראל, התשפ"ד–2023, אושרה בקריאה ראשונה, ותעבור לדיון בוועדת הפנים והגנת הסביבה להכנתה לקריאה השנייה והשלישית

משה סולומון: הודעה ליושב-ראש ועדת הכנסת

משה סולומון:  בבקשה, חבר הכנסת אופיר כץ

): אדוני היושב-ראש, חבריי השרים, חברי הכנסת, אבקש להודיע על הוספת חבר הכנסת ירון לוי כממלא מקום קבוע בוועדת הבריאות במקום הפנוי לסיעת יש עתיד

משה סולומון: תודה רבה

משה סולומון:  [מס' מ/1668; דברי הכנסת, חוב' ג', ישיבה 109; נספחות

משה סולומון: ] 

משה סולומון: חברי הכנסת, הנושא הבא על סדר-היום – הצעת חוק המאבק בטרור (תיקון מס' 10), התשפ"ד–2023, לקריאה השנייה והשלישית

משה סולומון:  אני מזמין את יושב-ראש ועדת החוץ והביטחון, חבר הכנסת יולי אדלשטיין, להציג את הצעת החוק

משה סולומון:  בבקשה

ועדת החוץ והביטחון): תודה, אדוני היושב-ראש

ועדת החוץ והביטחון):  חבריי חברי הכנסת, אדוני היושב-ראש, אני יכול לפנות אליך עם בקשה אישית, ככה, על חשבון 20 שנה שניהלתי כאן ישיבות? אני עליתי להציג את החוק, אבל אני רוצה לומר שתי מילים באופן אישי לפני זה

ועדת החוץ והביטחון):      אני התחפרתי בחודש האחרון בוועדה וכמעט לא הגעתי לישיבות המליאה, והיום דווקא יצא שישבתי פה שעה

ועדת החוץ והביטחון):  אני לא פונה אישית למישהו מחברי הכנסת שדיברו כאן, אבל שתי הערות: 1

ועדת החוץ והביטחון):  לפני 30 שנה הייתה טרגדיה נוראית – נהרג חייל בשם לב פסחוב מבית שאן

ועדת החוץ והביטחון):  הוא לא היה יהודי על פי ההלכה, והוא נקבר מחוץ לגדר

ועדת החוץ והביטחון):  המקרה הזה עורר המון זעם

ועדת החוץ והביטחון):  באופן אישי אני גם רוצה לומר לכם שמיום שנבחרתי לכנסת ב-1996, טיפלתי בנושא הזה יחד עם חבריי, עם נתן שרנסקי ונוספים, מול הרבנות הראשית

ועדת החוץ והביטחון):  25 שנה אין קבורה מחוץ לגדר במדינת ישראל, אין דבר כזה, אין מושג כזה

ועדת החוץ והביטחון):  יכול להיות שיש חלקה שעשויה ביותר רגישות או פחות רגישות; יכול להיות שהיה איזה טיפש שאמר משהו – הכול יכול להיות, בתוך עמי אני יושב

ועדת החוץ והביטחון):  25 שנה אין קבורה מחוץ לגדר במדינת ישראל

ועדת החוץ והביטחון):      אני רוצה לומר לכם שכשהייתי במשרד הקליטה בתחילת שנות ה-2000, ולצערי היו הרבה פיגועים, בא אליי חבר כנסת דתי-חרדי שליווה את אחד הנרצחים בהלוויה

ועדת החוץ והביטחון):  היה פיגוע גדול – לא נזכיר את כל הנסיבות – והוא ליווה את אחד הנרצחים

ועדת החוץ והביטחון):  הוא בא אליי ובכה, איך היה לו קשה, ואיך הוא ליווה את המשפחה, ואיך התפרקו לו על הצוואר והכול, ואני חיכיתי שהוא יגיע ל-bottom line – שהנרצח לא היה יהודי על פי ההלכה

ועדת החוץ והביטחון):  הוא לא הגיע, כי הוא לא הבין

ועדת החוץ והביטחון):  הוא היה בהלוויה שעה, והוא לא הבין שמדובר בלא יהודי, כי אמרו גם קדיש, כי גם את זה התירה הרבנות הראשית

ועדת החוץ והביטחון):  אז אנא, חכמים, היזהרו בדבריכם

ועדת החוץ והביטחון):  אין קבורה מחוץ לגדר במדינת ישראל, וכדאי לזכור את הדבר הזה לפני שאנחנו אומרים דברים כאן מעל במת הכנסת אחרי הטרגדיה הנוראית של מאות רבות של משפחות

ועדת החוץ והביטחון):      הדבר השני הוא, אדוני היושב-ראש, שבימים האחרונים גם אני וגם רבים מחברי הכנסת פגשו משפחות של חטופים

ועדת החוץ והביטחון):  אני אומר לכל המשפחות האלה שאין לי מושג מה הן עוברות

ועדת החוץ והביטחון):  אילו אשתי המנוחה הייתה בחיים, אולי היא הייתה יכולה לומר: אני יודעת מה אתן עוברות

ועדת החוץ והביטחון):  אני לא יודע, כי אני לא עברתי את זה

ועדת החוץ והביטחון):  יש לי פשוט בקשה אישית, כי המשפחות האלה מספרות לי מה אמרו להם חברי כנסת: אני מבקש קצת רגישות וקצת צניעות

ועדת החוץ והביטחון):  לא מספיק שאנחנו מספרים פה מעל הבמה מי רוצה יותר לשחרר את החטופים ומי פחות רוצה לשחרר את החטופים, אבל גם לומר למשפחות מתי תהיה עסקה ואיזו עסקה ומה קורה בדיוק? חברים, אני יושב-ראש ועדת החוץ והביטחון, וסביר להניח שבבניין הזה – אני לא מדבר על ראש הממשלה ושר הביטחון – אם מישהו יודע משהו, זה אני – סליחה על חוסר הצניעות – ואני לא יודע מתי תהיה עסקה, איזו עסקה, מה יהיו התנאים של העסקה, אם היא בפתח

ועדת החוץ והביטחון):  כשבאות אליי משפחות ואומרות: אבל הבנו שבימים הקרובים יש עסקה והקרובים שלנו ישתחררו, ואני אומר: מניין לכן? אמרו לנו חברי כנסת

ועדת החוץ והביטחון):  אז חברים, עם כל הרצון הטוב ועם כל הכאב, כשאתם יושבים עם המשפחות האלה, אנא היזהרו, היזהרו, היזהרו בדברים שאתם אומרים

ועדת החוץ והביטחון):  המשפחות האלה עוברות גיהינום, ולא צריכים להוסיף על הגיהינום הזה

ועדת החוץ והביטחון):       אדוני היושב-ראש, תודה רבה על הסבלנות שלך

ועדת החוץ והביטחון):  אני יודע שזה לא לפי התקנון

ועדת החוץ והביטחון):       אדוני היושב-ראש, כנסת נכבדה, אני מתכבד להציג בפני הכנסת את הצעת חוק המאבק בטרור (תיקון מס' 10), התשפ"ד–2023

ועדת החוץ והביטחון):  חוק המאבק בטרור, התשס"ו–2016, נחקק במטרה להקנות לרשויות המדינה כלים לשם ההתמודדות עם איומי הטרור שבפניהם ניצבת מדינת ישראל

ועדת החוץ והביטחון):  בפרק ב' לחוק נקבעו הוראות העוסקות במנגנון ההכרזה על ארגון טרור ועל פעיל טרור

ועדת החוץ והביטחון):  ההכרזה מהווה תנאי מקדמי להפעלת כלים רבים הקבועים בחוק, כגון תפיסה וחילוט רכוש הקשור לטרור

ועדת החוץ והביטחון):  לצורך זה, עוגנו בפרק ב' הליך ההכרזה, זכות השימוע, התנאים לביטולה של הכרזה ועוד

ועדת החוץ והביטחון):      כיום קבועים בפרק זה שני מסלולים להכרזה

ועדת החוץ והביטחון):  המסלול הראשון עוסק בהכרזת שר הביטחון על ארגון טרור שיש לו זיקה לישראל

ועדת החוץ והביטחון):  הכרזה זו תתאפשר אם השר שוכנע כי מתקיימים לגבי "חבר בני אדם" התנאים הקבועים בהגדרת "ארגון טרור" וכי יש להם זיקה לישראל

ועדת החוץ והביטחון):  המסלול השני עוסק בהכרזת שר הביטחון על ארגון זר כארגון טרור או על אדם זר כפעיל טרור על סמך הכרזה דומה שנעשתה מחוץ לישראל על ידי גורם מוסמך

ועדת החוץ והביטחון):      כאמור, כיום לא קיימת לשר הביטחון הסמכות להכריז על אדם זר כפעיל טרור בלי שהוא הוכרז ככזה קודם לכן על ידי גורם מוסמך מחוץ לישראל

ועדת החוץ והביטחון):  מצב משפטי זה מהווה הגבלה משמעותית על המאבק בטרור, בדגש על המאבק במימון וסיוע לטרור

ועדת החוץ והביטחון):  לאור זאת, מוצע להקנות סמכות עצמאית לשר הביטחון להכריז על "אדם זר" כפעיל טרור אם הוא שוכנע כי אותו אדם עונה להגדרת "פעיל טרור" הקבועה בחוק

ועדת החוץ והביטחון):      לעניין הגדרת "אדם זר", מוצע כי הגדרה זו תכלול את מי שאינו אזרח ישראלי או תושב ישראלי, וכן כל מי שרשום במרשם האוכלוסין שמנוהל באזור יהודה ושומרון אך מקום מושבו הקבוע הוא מחוץ לאזור

ועדת החוץ והביטחון):  עוד מוצע כי ההכרזה על פעיל טרור זר תיעשה באותו האופן שבו היא נעשית כיום בעת ההכרזה על ארגון טרור בידי שר הביטחון, כלומר, הכרזה המבוססת על תהליך דו-שלבי

ועדת החוץ והביטחון):  במסגרת זו, רשאי שר הביטחון להכריז תחילה "הכרזה זמנית" על ארגון טרור או על פעיל טרור זר, על בסיס בקשה מנומקת בכתב מאת ראש שירות הביטחון הכללי או רשות ביטחון אחרת

ועדת החוץ והביטחון):  רק לאחר ההכרזה הזמנית, ולאחר שניתנה לאותו אדם זכות שימוע, ניתן יהיה להכריז על הארגון או על האדם כארגון טרור או פעיל טרור באופן סופי

ועדת החוץ והביטחון):      עם זאת, לנוכח ההבדלים בין ההכרזה על ארגון ובין הכרזה על יחיד, מוצע להתאים את ההוראות הנוגעות להודעה על הכרזה זמנית והמועדים הנוגעים לקבלת החלטה בעניין הכרזה קבועה לכך שההכרזה נעשית ביחס ליחידים

ועדת החוץ והביטחון):  כך, לדוגמה, מוצע לקצר את התקופה הקבועה לגיבוש המלצה בעניינו של יחיד מארבעה חודשים לחודשיים

ועדת החוץ והביטחון):      עוד מוצע להרחיב את הגדרת המונח "פעיל טרור" הקבועה כיום בחוק כך שתכלול גם את מי שנוטל באופן ממשי חלק במימון פעילות של ארגון טרור מוכרז או בהעמדת אמצעים לארגון טרור כאמור

ועדת החוץ והביטחון):  זאת, נוסף להגדרות הקיימות בחוק כיום, המתייחסות למי שנוטל חלק בביצוע מעשה טרור, מסייע או משדל לביצוע מעשה טרור, או מי שנוטל חלק פעיל בארגון טרור מוכרז

ועדת החוץ והביטחון):  בעניין זה, סברה הוועדה כי לנוכח העובדה כי התיבה "נוטל באופן ממשי" תואמת הן את המשפט המשווה שהוצג בפני חברי הוועדה והן את שאר חלקי החוק הקיים, הרי שראוי יהיה להשתמש בתיבה זו – באופן ממשי – על פני ההצעה המקורית של "נוטל באופן שיטתי ומתמשך"

ועדת החוץ והביטחון):      לבסוף, מוצע גם לתקן את ההגדרה של המונח "נשק" כך שתכלול גם נשק שאינו תקין, וזאת מפני שאין הבדל בין השניים הן מבחינת הסיכון הטמון בהם והן לעניין חומרת המעשה והיסוד הנפשי של מבצע העבירה

ועדת החוץ והביטחון):  להצעת החוק לא הוגשו הסתייגויות

ועדת החוץ והביטחון):      אני רק רוצה להסביר מכל ההסבר המפורט הזה דבר מאוד פשוט

ועדת החוץ והביטחון):  הבאנו כאן שינוי קונספציה

ועדת החוץ והביטחון):  אנחנו לא מחכים יותר לגורם זר זה או אחר – אנחנו יוזמים

ועדת החוץ והביטחון):  הרחבנו את ההגדרה כדי שלא רק המחבל שאוחז בנשק יוגדר כפעיל טרור אלא גם מי שמממן אותו ומי ומסייע לו

ועדת החוץ והביטחון):  היום אנחנו גם עוצרים את המים בצינור וגם מוציאים את הדשן מעל אדמת הגידול של הטרור

ועדת החוץ והביטחון):  כך למשל נוכל לפעול נגד מימון הטרור, ובנוסף, מקרים כמו הפיגוע שבו נדקרה נירית זמורה לא יישפטו יותר לפי אורך הסכין אלא לפי המעשה עצמו

ועדת החוץ והביטחון):      מדינת ישראל ניצבת בפני איומי טרור רבים, והחוק הזה ייתן לה את הכלים הנכונים והיעילים כדי להתמודד עם הטרור

ועדת החוץ והביטחון):      אבקש מחברי הכנסת לאשר את הצעת החוק בקריאה השנייה והשלישית

ועדת החוץ והביטחון):  תודה רבה

משה סולומון: תודה רבה

משה סולומון:       להצעת החוק לא הוגשו הסתייגויות או בקשות לרשות דיבור, ולכן נעבור להצבעה בקריאה השנייה על הצעת חוק המאבק בטרור, התשפ"ד–2023, כנוסח הוועדה

משה סולומון:  ההצבעה תהיה אלקטרונית

משה סולומון:  אנא תפסו את מקומותיכם

משה סולומון:  הצבעה

משה סולומון: בעד סעיפים 1–15 – 17 

משה סולומון: נמנעים – אין 

משה סולומון: 17 בעד, אחד נגד

משה סולומון:  אני קובע כי הצעת החוק אושרה בקריאה השנייה

משה סולומון:       חברי הכנסת, נעבור מייד להצבעה בקריאה השלישית על הצעת חוק המאבק בטרור, התשפ"ד–2023

משה סולומון:  הצבעה

משה סולומון: בעד החוק – 17  

משה סולומון: נמנעים – אין 

משה סולומון: 17 בעד, אחד נגד

משה סולומון:  אני קובע כי הצעת חוק המאבק בטרור (תיקון מס' 10), התשפ"ד–2023, התקבלה בקריאה השנייה והשלישית, ותיכנס לספר החוקים

משה סולומון:          לפרוטוקול אני מבקש להוסיף את סימון מושיאשוילי כתומך

משה סולומון:  מבקש להגיד דברי תודה – חבר הכנסת יולי אדלשטיין, בבקשה

ועדת החוץ והביטחון): תודה, אדוני היושב-ראש

ועדת החוץ והביטחון):  מרוב התרגשות שכחתי את חובתי הנעימה להודות לצוות ועדת חוץ וביטחון – למנהל הוועדה אסף פרידמן, ליועצת המשפטית עו"ד מירי פרנקל שור ולכל הצוות שלה ולשאר חברי הוועדה – על העבודה המאומצת

ועדת החוץ והביטחון):  תודה רבה

משה סולומון: בהחלט מגיע תודה

משה סולומון:  תודה רבה

משה סולומון: [מס' מ/1542; דברי הכנסת, מושב ראשון, חוב' י"ג, ישיבה 39; דברי הכנסת ה-24, מושב שני, חוב' ל"ב, ישיבה 144; נספחות

משה סולומון: ] 

משה סולומון: חברי הכנסת, הסעיף הבא על סדר-היום – הצעת חוק פסיקת ריבית והצמדה (תיקון מס' 9), התשפ"ד–2023, לקריאה שנייה ושלישית

משה סולומון:  אני מזמין את יושב-ראש ועדת החוקה, חוק ומשפט חבר הכנסת שמחה רוטמן להציג את הצעת החוק

משה סולומון:  בבקשה

חוק ומשפט): אדוני היושב-ראש, כנסת נכבדה, חבריי חברי הכנסת, אני מתכבד להביא בפני הכנסת לקריאה השנייה ולקריאה השלישית את הצעת חוק פסיקת ריבית והצמדה (תיקון מס' 9), התשפ"ד–2023

חוק ומשפט):  אני חייב לומר שהבאת הצעת החוק הזאת איננה דבר טריוויאלי, אדוני היושב-ראש

חוק ומשפט):  אם תשים לב, בכותרת הצעת החוק לא מופיעות המילים "חרבות ברזל" ולא המילה "טרור", אלא מופיע: חוק פסיקת ריבית והצמדה (תיקון מס' 9) – כותרת טריוויאלית ביותר

חוק ומשפט):  מדובר, למיטב הבנתי וידיעתי, בחוק הראשון שעובר כאן במליאה מאז פרוץ המלחמה שהוא חוק שלא קשור באופן ישיר והוצע על ידי הממשלה בזמן המלחמה

חוק ומשפט):       הדבר הזה קורה, כמובן, הודות להסכמתה האדיבה של האופוזיציה, וכמובן יושב-ראש הקואליציה, שדאג לקדם את החוק הזה, מהבנה פשוטה מאוד

חוק ומשפט):  הצעת החוק הזאת, שעבדנו עליה בוועדה במשך זמן רב, יש לה השלכה ישירה על המונים המונים שלהם יש חובות בהוצאה לפועל או חובות לרשויות השלטון

חוק ומשפט):  יחד עם מלחמה, יש מצוקה כלכלית קשה, שכולנו מכירים אותה, וצריכים לתת לה מענה, ונותנים לה מענה בהרבה מאוד דברי חקיקה

חוק ומשפט):  כאן, ברוך השם, היה לנו חוק שהוא תוכנן ועבדנו עליו בתקופת הפגרה באופן אינטנסיבי כדי להביא אותו עם תחילת המושב, שאמור להפחית באופן משמעותי את התשלומים שמשלמים החלשים ביותר בחברה, האנשים שמחזיקים חובות בהוצאה לפועל ולרשויות השלטון השונות

חוק ומשפט):       השינוי של הריבית, ההצמדה וריבית הפיגורים אמור לתת הקלה משמעותית

חוק ומשפט):  כמובן שהחוק הזה דורש זמן היערכות, ולכן ייקח זמן עד שהוא ייכנס לתוקף

חוק ומשפט):  אבל אני מזכיר לכולם שממילא לחלק גדול מהתשלומים יש גרייס מסוים שניתן בחוקים אחרים, ולכן אני חושב שהוא השלמה של עוד חומת הגנה, כאמור, לאנשים החלשים ביותר שנמצאים ומסובכים בחובות, וכתוצאה מהחוק הזה ישלמו את חובם – והמנגנונים פה נועדו כדי שהם באמת ישלמו את חובם – אבל כל המנגנון של הריבית-דריבית והמנגנון שמסבך עוד ועוד אנשים בחובות השתנה פה בצורה משמעותית

חוק ומשפט):       יש פה בשורה גדולה מאוד, ושוב אני רוצה להודות לחברי הכנסת

חוק ומשפט):  זה לא טריוויאלי, ועדיין חשוב מאוד היה להחריג את החוק הזה מהעצירה הכוללת ולתת לו מענה ולקדם אותו לחקיקה

חוק ומשפט):    הצעת החוק המובאת בפני המליאה מבקשת לערוך תיקונים עקיפים בחוק פסיקת ריבית והצמדה, תיקוני התאמה בחוק ההוצאה לפועל ובלמעלה מ-100 תיקונים עקיפים בחוקים שמאמצים את המנגנונים שבחוק פסיקת ריבית והצמדה

חוק ומשפט):  תיקונים אלה מבוססים בעיקרם על המלצותיה של ועדה בין-משרדית שמונתה בשנת 2018, שמטרתה הייתה לבחון את מנגנוני חישוב הריבית בחוק ולוודא, בראי השינויים שחלו במשק, את התאמתם למאפייני המשק, כמו גם להמליץ על המנגנונים הראויים לחישוב הריבית שבחוק ובתקנות

חוק ומשפט):      ועדת החוקה אימצה את מרבית התיקונים שהוצעו בהצעת החוק שהתבססה על המלצותיה של אותה ועדה בין-משרדית, והוסיפה במהלך הדיונים תיקונים ושינויים משמעותיים

חוק ומשפט):  אני אסקור בקצרה את ההסדרים החדשים שבהצעת החוק: תיקונים לחוק פסיקת ריבית והצמדה: החלפת המונחים – הצעת החוק מבקשת להחליף את המונחים הקיימים כך שבמקום "הפרשי הצמדה וריבית" מדובר על "ריבית שקלית" או "הפרשי הצמדה וריבית צמודה", לפי העניין

חוק ומשפט):       סוגי הריביות וההצמדות שרשות שיפוטית תהיה מוסמכת לפסוק – מוצע להרחיב את האפשרויות העומדות כיום בפני רשות שיפוטית ולהסמיך אותה לפסוק על הסכום הפסוק ועל הוצאות המשפט ושכר טרחת עורך דין כל אחת מהאפשרויות הבאות: ריבית שקלית, ריבית צמודה והפרשי הצמדה, הפרשי הצמדה בלבד, או ריבית בשיעור אחר, או הצמדה בשיעור אחר

חוק ומשפט):  מובהר כי הריבית המועדפת מבחינת המחוקק היא הריבית השקלית, ופסיקה של כל חלופה אחרת, למעט החלופה של הפרשי הצמדה בלבד, תיעשה רק אם יש טעמים המצדיקים זאת בנסיבות העניין

חוק ומשפט):      אני, אגב, מצטער ומתנצל מראש – המינוחים הם מאוד מאוד טכניים ודורשים הרבה רקע והבנה, אבל צריך לדעת שמאחורי כמעט כל סעיף בחוק הזה יש בשורה משמעותית ביותר לציבור

חוק ומשפט):  כלומר, כאשר מדברים על ריבית שקלית, פירושו שהריבית שאנשים ישלמו על החובות שלהם היא לא ריבית שנועדה לייצר איזשהו סכום גבוה מדי, סכום מרתיע מדי, סכום שמפצה את המדינה או את בעל החוב בשיעור העולה על הנזק שנגרם לו, אלא מיועד להתאים אותו בצורה של חישוב כלכלי, באמת לוודא שהאדם מקבל את הסכום שאותו הוא היה מרוויח, חוסך, אם הסכום היה משולם במועדו, כלומר, באמת לוודא שאנחנו עוסקים במחיר הריאלי של החוב ולא בהכבדה או בענישה של האנשים שממילא נמצאים בחולשה רבה מאוד, בחולשה כלכלית

חוק ומשפט):      הסדרי ברירת מחדל אשר לסוג הריבית ולתקופת הריבית – כדי להימנע מחוסר ודאות ומחלוקות בין הצדדים, מוצע לקבוע הסדרי ברירת מחדל שלפיהם, לעניין סוג הריבית – אם פסקה הרשות השיפוטית ריבית, ולא משנה הלשון המדויקת שנקטה, תחול הריבית השקלית, כל עוד לא נקבה הרשות השיפוטית במפורש בריבית מסוג אחר

חוק ומשפט):  לעניין תקופת הריבית – הריבית תתחיל ממועד הגשת התביעה או ממועד מתן ההחלטה ועד למועד הפירעון, אלא אם כן פסקה הרשות השיפוטית אחרת

חוק ומשפט):      אופן חישוב ריבית הבסיס ומועד צירופה לקרן העדכנית – שיעורי הריבית שנקבעים בתקנות הם שנתיים

חוק ומשפט):  הוספת הריבית לחוב מתבצעת באופן יומי, ועל כן מוצע לקבוע את אופן חישוב הריבית היומית, כלומר, חלוקת הריבית השנתית ב-365, והכפלת הקרן המעודכנת באותו חלק מדי יום

חוק ומשפט):  עוד מוצע לקבוע כי סך הריביות היומיות הנצברות יצורפו להיות חלק מהקרן העדכנית אחת ל-12 חודש

חוק ומשפט):  יצוין כי צירוף זה של הריביות לקרן העדכנית יוצר את המנגנון של ריבית-דריבית, שקיים כבר היום בחוק, אבל כאמור, לא באופן רציף אלא פעם בשנה – רק פעם בשנה הריביות מצטרפות לקרן

חוק ומשפט):      הליבה של ההסדר, החשובה ביותר, בעיניי, היא מה שאגיד עכשיו – הסדר מנגנון דמי הפיגורים

חוק ומשפט):  אחד מהשינויים המשמעותיים שבהצעת החוק היא חלוקת ריבית הפיגורים הקיימת כיום לשני מרכיביה הכלכליים: הריבית, שמטרתה פיצוי הנושה, ודמי הפיגורים, שמטרתם תמרוץ החייב, או יותר נכון, היעדר תמרוץ לא לשלם

חוק ומשפט):  כלומר, יש ריבית, שנועדה לפצות את האדם, את המדינה, על הכסף שחסר, ולעומת זאת, דמי פיגורים – המטרה שלהם היא עידוד תשלום; לא להעניש, לא לפגוע, לא להעמיק את החובות, אלא באמת לעודד תשלום

חוק ומשפט):  ולכן, אחד מההסדרים המאוד-מאוד חשובים זה שאם אדם נמצא בהסדר של תשלומים, הוא עומד בצו התשלומים שלו – לא יחויב בריבית פיגורים

חוק ומשפט):  הדבר הזה מאוד מאוד משמעותי

חוק ומשפט):  בתיק הוצאה לפועל הדבר הזה לפעמים יכול להצטבר אצל אדם בודד למאות אלפי שקלים, זה לא משהו קטן בכלל, שכל זמן שהוא עומד בצו התשלומים שנקבע לו – לא יחויב בדמי פיגורים בכלל

חוק ומשפט):      לפי המוצע, מהמועד האחרון שבו החייב נדרש לפרוע את החוב, מועד הפירעון, עד למועד התשלום בפועל, יתווספו לחוב דמי פיגורים במקביל להמשך תשלום הריבית השקלית על סכום החוב

חוק ומשפט):  בשונה מהמצב הקיים, הוספת דמי הפיגורים על הסכום תיעשה פעם בשלושה חודשים ולא באופן יום-יומי

חוק ומשפט):  זאת אומרת שגם כאן, כדי לדאוג – אדם, יהיה לו, גם מבחינת המבנה הפסיכולוגי של האדם, הוא יודע שאם הוא משלם במועד מסוים אז הוא לא יחויב בכלל בדמי פיגורים

חוק ומשפט):  הסכום מצטבר שלושה חודשים, והוא סכום משמעותי, ואז הוא מתמרץ אותו לשלם ואז הוא לא יישא בדמי הפיגורים שהצטברו במשך התקופה הזאת

חוק ומשפט):  זאת אומרת, יש פה מקל וגזר מאוד מאוד משמעותיים, שיגרמו לתשלום ממוקד ולא להעמקת החוב, בניגוד למצב היום, שבו אם בן אדם, יום-יומי משלם, והרי דמי פיגורים צוברים ריבית-דריבית, ואז גם אם הוא משלם, גם אם הוא אחרי שלושה חודשים בא ומשלם, מה שהצטבר לו בתקופת הפיגורים הוא עדיין יצטרך לשלם

חוק ומשפט):  זה המצב כיום

חוק ומשפט):      במקביל, בשונה מהמצב הקיים, הוספת דמי הפיגורים על הסכום, כמו שאמרנו, תיעשה פעם בשלושה חודשים, והם ייצברו בנפרד ולא יצורפו לקרן העדכנית

חוק ומשפט):  המשמעות של אי-צירוף דמי הפיגורים לקרן העדכנית היא שבשונה מהמצב הקיים, מנגנון הריבית-דריבית לא יחול על דמי הפיגורים

חוק ומשפט):  שוב, זה שינוי דרסטי ומהותי; אני בדקתי בכמה סימולציות

חוק ומשפט):  זה לפעמים יכול להיות ההבדל בין מישהו שיש לו חוב לא מאוד גדול של 100,000 שקל או 200,000 שקל – לא שאני מזלזל, אבל לא חוב שמביא אותו למקום של פשיטת רגל וכדומה, שאז ההסדרים הם אחרים

חוק ומשפט):  זה ההבדל בין אם הוא ישלם את החוב במשך 10 שנים או 20 שנה לבין מצב שבו הוא פשוט ישלם לנצח, והוא לעולם לא יכסה אפילו לא את הריביות ודמי הפיגורים שמצטברים לו, והוא בעצם יהפוך להיות עבד לווה לאיש מלווה, כדברי הפסוק, ולא במשמעות הטובה שלו

חוק ומשפט):  הוא באמת יהפוך להיות משועבד לתשלום חוב באופן אין-סופי אלמלא התיקון הזה

חוק ומשפט):  התיקון הזה מאוד מאוד מקל ומשמעותי בהקשר הזה, בסכומים של מאות אלפי שקלים כאמור לגבי חוב

חוק ומשפט):       תיקון זה הוצע נוכח ההבנה שמטרתם של דמי הפיגורים היא תמריצית ומכוונת כלפי החייב

חוק ומשפט):  אין הצדקה להחיל עליהם את מנגנון הריבית-דריבית, שמטרתו היא פיצוי הנושה

חוק ומשפט):  מדובר בשינוי בעל משמעות גדולה, שכן לאורך השנים מנגנון הריבית-דריבית על מרכיב הפיגורים הוא גורם מרכזי בניפוח החוב

חוק ומשפט):       ריבית מטבע חוץ – מוצע לבטל את ריבית מטבע חוץ הקיימת כיום בחוק נוכח העובדה שלא נעשה בה שימוש בפועל, ולהוסיף הסדר הנוגע למועדי ההמרה לשקלים חדשים של סכומים שנפסקו על ידי רשות שיפוטית במטבע חוץ

חוק ומשפט):       אופן חישוב הריביות ודמי הפיגורים – הצעת החוק איננה כוללת הסדרים לעניין אופן חישוב הריבית השקלית, הריבית הצמודה או דמי הפיגורים; הללו ייעשו בדומה למצב הקיים במסגרת תקנות שיובאו על ידי שר האוצר, לאחר היוועצות בשר המשפטים ובנגיד בנק ישראל, לאישור ועדת הכספים

חוק ומשפט):  בהתאם לדרישת ועדת החוקה הובהר בהצעת החוק כי השיעורים של הריבית השקלית והריבית הצמודה ייקבעו בהתחשב בעלויות גיוס ההון הנהוגות בקשר לעניינים הנוגעים לחוק זה, והשיעורים של דמי הפיגורים ייקבעו כך שהתמריץ לתשלום החוב יגבר בהתחשב בסביבת הריבית במשק, זאת אומרת שהמנגנונים יתכתבו עם העולם האמיתי

חוק ומשפט):  שוב, בעבר הייתה סיטואציה שהריבית בעולם האמיתי הייתה מאוד מאוד נמוכה, ולבן אדם היה בעצם אינטרס שלא ישלמו לו את חובו

חוק ומשפט):  הנושה היה מתומרץ: אל תשלם לי את החוב, כדי שאני אצבור ריבית יותר גבוהה מכפי – אם הייתי שם את הכסף בחיסכון או אפילו בשוק ההון

חוק ומשפט):  זאת אומרת, זו הייתה אחת ההשקעות הטובות בשוק, לשים, לגרום לזה שיהיו לך חייבים בהוצאה לפועל, בייחוד עם המנגנון של ריבית-דריבית

חוק ומשפט):  גם את זה הצעת החוק הזאת מפסיקה

חוק ומשפט):       תיקונים לחוק ההוצאה לפועל – מוצע לערוך תיקונים שיתאימו את ההסדרים הרלוונטיים שבחוק ההוצאה לפועל לשינויים המוצעים בחוק פסיקת ריבית והצמדה

חוק ומשפט):  בכלל זה מוצעים התיקונים הבאים: התאמת מונחים, כמו שאמרנו; תשלומי אגרות, הוצאות ושכר טרחת עורכי דין – מוצע לקבוע מועדים אחרים לצירוף הריבית לחוב ולהתווספות דמי הפיגורים על החוב ביחס לאגרות, הוצאות ושכר טרחת עורכי דין

חוק ומשפט):       חייב משלם – מוצע להתאים את ההסדר של "חייב משלם" לפי הוראה לתשלום בשיעורים לשינויים המוצעים בהצעת חוק פסיקת ריבית והצמדה

חוק ומשפט):  לפי המוצע, חייב שיעמוד בהסדרי התשלומים שנקבעו לו, לא יתווספו דמי פיגורים לחוב שלו

חוק ומשפט):  כאמור, זה בעיניי התיקון החשוב והמשמעותי ביותר לאנשים שבאמת במצוקה הקשה ביותר, אם הם יעמדו בצו התשלומים שכמובן נקבע על ידי רשם ההוצאה לפועל באמצעות מנגנוני חקירת יכולת וכדומה

חוק ומשפט):  אם הם עומדים בתשלומים, החוב שלהם לא יתפח בצורה שבה הוא תופח כיום, לא יצברו ריבית-דריבית של פיגורים, ובעצם לא יהיו דמי פיגורים על החוב כל זמן שמשלמים, מתוך הנחה שאם הם עומדים בצו התשלומים, הם מתומרצים במקסימום, ולכן אין צורך להעניש אותם עוד ולהעמיק את חובם

חוק ומשפט):  הקלה זאת תחול באופן אוטומטי, וזאת בשונה מהמצב הקיים, שבו נדרשת הגשת בקשה להכרה כ"חייב משלם" – גם פה מתוך הבנה שאנשים שנמצאים במצוקה הזאת לא מכירים את הזכויות שלהם, לא תמיד יודעים שהם זכאים, שלא יצטרכו להגיש בקשה

חוק ומשפט):  זה יקרה אוטומטית, ובשנייה שהם עומדים בתשלומים, דמי הפיגורים יופחתו

חוק ומשפט):       יודגש כי ההסדר הרגיל של "חייב משלם" נותר על כנו בכל הנוגע להקלות האחרות שהוא מאפשר, מניעת נקיטת הליכים וכדומה

חוק ומשפט):  במקרים שבהם לא חלות הוראות חוק פסיקת ריבית על החוב, במטרה לנסות ולאזן בין סוגי הנושים השונים, החליטה הוועדה כי ההפחתה האוטומטית שתינתן ל"חייב המשלם" תהיה בשיעור של 25% מהריבית או בשיעור של דמי הפיגורים אילו היו חלים על הסכום, לפי הגבוה מביניהם

חוק ומשפט):  זאת אומרת, מאחר שיש כל מיני נושים, בעיקר נושים מוסדיים גדולים – בנקים וכדומה – שמחייבים ריבית וריבית פיגורים לא לפי החוק אלא לפי הסכמים שלהם, לפי חוק האשראי שמסדיר את האשראי הבנקאי, חוקים אחרים, וממילא כל המנגנון הזה לא חל עליהם, ה"חייב משלם", ההפחתה תהיה לפי הגבוה – או 25% מגובה הריבית או בגובה ריבית הפיגורים המופחתת

חוק ומשפט):  גם כאן מדובר בהטבה, הקלה – הטבה היא לא הביטוי הנכון, אבל משמעותית ביותר למי שהוא חייב שמשלם את חובו

חוק ומשפט):      תיקון משמעותי נוסף שהוא תוספת – עד כאן זה היה הצעת החוק המבורכת עצמה והרבה מאוד דברים שהוספנו במהלך, אבל בסופו של דבר, בתוך אותה מסגרת, תיקון משמעותי נוסף שעלה בדיוני הוועדה, ובעצם מבחינתי גם הוא – ולו רק בשבילו היה שווה לעשות את החוק – הוא נושא זקיפת התשלומים

משה סולומון: חברים

חוק ומשפט): נושא זקיפת התשלומים – לפי המוצע, בשונה מהמצב הקיים, במקרה של תשלום חלקי של החוב, ייזקף התשלום קודם כול לחוב הפסוק שבו הריבית הגבוהה ביותר

חוק ומשפט):  עכשיו, הרבה מאוד פעמים אנשים מצאו את עצמם לפי סדר הזקיפה בהוצאה לפועל, נניח עיקלו להם רכב או עיקלו להם, מכרו להם דירה או אפילו סכום מאוד מאוד משמעותי, הם בדקו לאן הלך הכסף – הכסף הלך לפי איזשהו סדר זקיפה, אבל דווקא החוב שבו נמצאת הריבית הגבוהה ביותר נשאר לסוף, מסיבות כאלה ואחרות, אז בעצם הם הקטינו את מאסת החוב, אבל אחרי שנה-שנתיים הם מצאו את עצמם עם אותו גובה חוב

חוק ומשפט):  הרכוש שלהם שנמכר, הסכומים שעוקלו להם, הפנסיה שלהם שעוקלה, טבעה בים הגדול, ולא נודע כי בא אל קרבו

חוק ומשפט):  בצעת החוק הזאת – הכנסנו את זה במהלך דיוני הוועדה – הסכום ילך קודם כול לקרן החוב שבה הריבית הגבוהה ביותר

חוק ומשפט):  מה שזה אומר הוא שמקסימום ההקטנה של מאסת החוב ארוכת הטווח תצא בהוצאה לפועל

חוק ומשפט):  זה שינוי יסודי ושורשי בחוק ההוצאה לפועל לסדר זקיפת התשלומים, שאמור להשפיע על רבים רבים

חוק ומשפט):       בתוך כל חוב ייזקף החוב לדמי הפיגורים מחד גיסא ולריבית ולקרן, כולל הפרשי הצמדה, מאידך גיסא באופן יחסי

חוק ומשפט):  גם פה המטרה היא להקל, כי מאחר שדמי הפיגורים לא נושאים ריבית והצמדה, הם סכומים שנשארים בגדר פיקס

חוק ומשפט):  ממילא אם ילך כל התשלום אליהם, הם לא עם הריבית הגבוהה ביותר, ולכן בתוך קרן החוב, זה מחולק באופן יחסי

חוק ומשפט):       בנוסף, סמכות להפחתת ריביות – בהמשך לסמכות הקיימת כיום לרשם בסעיף 81א4 לחוק ההוצאה לפועל, מוצע להסמיך את הרשם להפחית את מלוא רכיב הפיגורים בתיק ללא צורך בטעמים מיוחדים, וזאת בשונה מסמכותו להפחית מריבית הבסיס, שטעונה קיומם של טעמים מיוחדים – שוב, הכול מתוך אותו רציונל של דמי הפיגורים, שהמטרה שלהם היא תמרוץ החייב, היא לא לפצות את הנושה

חוק ומשפט):  לכן, מאחר שהנושה לא באמת נפגע כשהם מפחיתים לו את דמי הפיגורים, לא צריך טעמים מיוחדים לטובת ההפחתה

חוק ומשפט):       תיקונים עקיפים – נוכח השינויים המוצעים בחוק פסיקת ריבית והצמדה, מוצע לתקן שורה ארוכה של חיקוקים שמפנים לחוק כאמור ומאמצים את מנגנוני הריבית וההצמדה הקבועים בו במפורש או במשתמע

חוק ומשפט):  מרבית התיקונים העקיפים המוצעים הם טכניים בעיקרם, והם נועדו להתאים את ההסדרים שבחיקוקים לתיקונים המוצעים בחוק פסיקת ריבית והצמדה

חוק ומשפט):       להצעת החוק הוגשו הסתייגויות - -     

משה סולומון: כן, כן

חוק ומשפט): - - ובקשות רשות דיבור

חוק ומשפט):  אני מבקש מהכנסת לדחות את ההסתייגויות ולאשר את הצעת החוק בקריאה השנייה והשלישית בנוסח שאישרה הוועדה

חוק ומשפט):  את התודות אני אגיד, בעזרת השם, אחרי שהחוק יעבור

חוק ומשפט):  תודה רבה, אדוני היושב-ראש

משה סולומון: תודה רבה, חבר הכנסת שמחה רוטמן

משה סולומון:  להצעת החוק הוגשו הסתייגויות של סיעת יש עתיד, העבודה וישראל ביתנו

משה סולומון:  נעבור להנמקת ההסתייגויות

משה סולומון:  מיקי לוי, אתה רוצה להגיב?     

מיקי לוי: מאיפה ההסתייגויות?     

משה סולומון: אתם מסירים?     

מיקי לוי: אנחנו מסירים את ההסתייגויות

טלי גוטליב: - - -     

משה סולומון: אוקיי

משה סולומון:  יש עתיד, ישראל ביתנו, אתם מסירים את ההסתייגות? ישראל ביתנו מסירים את ההסתייגויות

משה סולומון:  העבודה – לא נוכחים

משה סולומון:  אם כך, כל ההסתייגויות מוסרות, ולכן – לא, יש בקשות רשות דיבור

משה סולומון:  להצעת החוק הוגשו גם בקשות רשות דיבור, של סיעת חד"ש-תע"ל, שאינם נוכחים באולם

משה סולומון:      נעבור להצבעה – סליחה, לפני ההצבעה אני מזמין את חבר הכנסת שמחה רוטמן

משה סולומון:  אחרי ההצבעה? אוקיי, אז אחרי ההצבעה

משה סולומון:      חברי הכנסת, מאחר שכל ההסתייגויות הוסרו, נעבור להצבעה בקריאה שנייה על הצעת חוק פסיקת ריבית והצמדה (תיקון מס' 9), התשפ"ד–2023, כנוסח הוועדה

משה סולומון:  ההצבעה תהיה אלקטרונית

משה סולומון:  אנא תפסו את מקומותיכם

משה סולומון:  הצבעה

משה סולומון: בעד סעיפים 1–119 – 12 

משה סולומון: נמנעים – אין 

משה סולומון: 12 בעד, אין מתנגדים

משה סולומון:  אני קובע כי הצעת החוק אושרה בקריאה שנייה

משה סולומון:      חברי הכנסת, נעבור להצבעה בקריאה השלישית על הצעת חוק פסיקת ריבית והצמדה (תיקון מס' 9)

משה סולומון:  הצבעה

משה סולומון: בעד החוק – 13 

משה סולומון: נמנעים – אין  

משה סולומון: גם כאן 13 בעד, ואין מתנגדים

משה סולומון:  אני קובע כי הצעת חוק פסיקת ריבית והצמדה (תיקון מס' 9), התשפ"ד–2023, התקבלה בקריאה השנייה והשלישית, ותיכנס לספר החוקים

חוק ומשפט): תודות

משה סולומון: נבקש מיו"ר הוועדה, שמחה רוטמן - - -         

עידן רול: - - -     

משה סולומון: להצבעה? בעד? בעד

משה סולומון:  לפרוטוקול אנחנו מדגישים שחבר הכנסת עידן רול בעד ההצעה

חוק ומשפט): בעוד כמה דקות נסביר את החוק

חוק ומשפט):  למרות הפיתוי, אני לא אחזור על כל התיקונים העקיפים של החוק

חוק ומשפט):  היו שם כמה חוקים שלא ידעתי שקיימים בתיקונים העקיפים ובתוספות

חוק ומשפט):      אני כן רוצה לומר תודה רבה ממש לצוות המשפטי של הוועדה, לאלעזר ולטליה

חוק ומשפט):  למרות שזה אותו דבר – בסוף זה יוצא תמיד אותו דבר, ולא משנה איך מחשבים את הריבית וההצמדה – הם טרחו ובדקו וחישבו בכל פרט איך זה יוצא

חוק ומשפט):  החוק הזה, באמת, ישבנו עליו בוועדה – הפסקתי לספור את השעות, כי באמת הוא אחד החוקים הגדולים והארוכים שיצא לוועדה להתעסק בהם

חוק ומשפט):  עבדו עליו גם בתקופת הפגרה שעות רבות, גם הצוות המשפטי של הוועדה, גם הצוות של בנק ישראל, של ההוצאה לפועל, של משרד המשפטים ועוד ועוד גופים שישבו, ומעבר לכול – וזה הדבר שבעיניי הוא החשוב ביותר – הגדילו ראש, ובכל פרט ובכל סעיף חשבו איך להתחבר לרוח שהייתה בחדר

חוק ומשפט):  זה היה הפער בין העיסוק בפרטים הטכניים, בסעיפים הקטנים ובחישובים של שברירי האחוזים, לבין ההבנה של כל הנוכחים בחדר, גם ארגוני החברה האזרחית שנכחו, שמדובר באמת בחיי אדם כפשוטו – אנשים שכל חוסר תשומת לב לפרט או סעיף יכול לסבך אותם בחובות לשנים או לשחרר אותם מחובות

חוק ומשפט):  ההתגייסות של כולם לדבר הזה הייתה מפעימה

חוק ומשפט):       אני רוצה להודות, ובאמת שנזכה תמיד להביא חוקים שכאלה למליאה ולכנסת, שמביאים בשורה גדולה לציבור גדול

חוק ומשפט):  אני מאוד מאוד מקווה – אומנם מובטח לנו: "כי לא יחדל אביון מקרב הארץ", אבל אני מקווה שהחוק הזה יסייע לקרב בכל זאת את היום לכך שיחדל אביון מקרב הארץ, ונוכל באמת לחיות פה גם עם האנשים החלשים ביותר בחברה בצורה שמכבדת אותם ומכבדת אותנו

חוק ומשפט):  תודה רבה, אדוני היושב-ראש

משה סולומון: תודה רבה

משה סולומון:  בהחלט חוק חשוב

משה סולומון: [מס' מ/1671; דברי הכנסת, חוב ד', ישיבה 113; נספחות

משה סולומון: ] 

משה סולומון: חבריי חברי הכנסת, הסעיף הבא על סדר-היום הוא הצעת חוק חינוך מיוחד (הוראת שעה – חרבות ברזל) (הארכת זכאות), התשפ"ד–2023, לקריאה השנייה והשלישית

משה סולומון:  אני מזמין את יושב-ראש ועדת החינוך, התרבות והספורט, חבר הכנסת יוסף טייב, להציג את הצעת החוק

משה סולומון:  בבקשה

התרבות והספורט): אדוני היושב-ראש, חבריי חברי הכנסת, לא הספקתי בחוק הקודם, בחוק אזרחות כבוד לחללי מערכות ישראל, אבל אני כן רוצה קודם כול להודות לשר הפנים על המהירות, וגם לוועדת הכנסת, על זה שהם הצביעו כדי להעביר את זה בפטור מחובת הנחה, וזה הגיע לכאן לקריאה ראשונה

התרבות והספורט):  ז'נבייב, מישל גנסיה, בניחום הבטחנו – קיימנו

התרבות והספורט):  אלי, במותו ציווה לנו את החיים

התרבות והספורט):  אתם יכולים להתגאות בו, ואני מקווה שעל ידי כך הצלחנו במקצת לנחם אתכם ובסוף לקיים את צוואתו

התרבות והספורט):  הוא רצה לעלות לישראל ולא הספיק

התרבות והספורט):  הוא היה פה כחייל בודד, והיה אמור לסיים בעוד כחודש את השירות הצבאי שלו בצנחנים

התרבות והספורט):  שוב, תודה לשר הפנים

התרבות והספורט):      אדוני היושב-ראש, חבריי חברי הכנסת, בשם ועדת החינוך, התרבות והספורט, אני מתכבד להביא בפניכם את הצעת חוק חינוך מיוחד (הוראת שעה – חרבות ברזל) (הארכת זכאות), התשפ"ד–2023

התרבות והספורט):  ההצעה היא הצעת חוק ממשלתית

התרבות והספורט):  חוק חינוך מיוחד מסדיר מנגנון לקביעת זכאות של תלמיד בעל צרכים מיוחדים לשירותי חינוך מיוחדים, בין היתר באמצעות ועדת זכאות ואפיון

התרבות והספורט):  בוועדות אלה יושבים גורמי חינוך, מפקחים ופסיכולוגים

התרבות והספורט):  ככלל, יש לדון ולחדש את הזכאות בוועדה אחת לשלוש שנים

התרבות והספורט):      הצעת החוק באה בעקבות ההשלכות הקשות של טבח 7 באוקטובר ומלחמת חרבות ברזל, שיצרו קשיים, אתגרים מורכבים ועומס גם במשרד החינוך וברשויות המקומיות, ובכלל זה פינוי אזרחים, קשיים רגשיים ונפשיים בקרב תלמידים וצוותי חינוך וגיוס מילואים של אנשי הצוות, והכול בהיקפים ובעוצמות חריגות

טלי גוטליב: כל הכבוד - - -     

התרבות והספורט): מטרת התיקון היא להקל גם על הצוותים וגם על ההורים בכל הנוגע להליך חידוש הזכאות לשירותי חינוך מיוחדים

התרבות והספורט):  הוראת השעה תפחית ביורוקרטיה ותאפשר לגורמים המקצועיים, ובפרט לפסיכולוגים, למפקחים ולצוותי משרד החינוך והרשויות המקומיות, להתפנות לעשייה המשמעותית שנדרשת בכל שלבי החירום

התרבות והספורט):      התיקון מוצע כהוראת שעה, והוא קובע הארכה בשנת לימודים נוספת - - -     

טלי גוטליב: מאוד חשוב, זה חוסך למשפחות

טלי גוטליב:  אני אומרת את זה בתור אימא לילדה בחינוך מיוחד

טלי גוטליב:  זה חוסך לנו בוועדת השמה ובאפיון - -     

התרבות והספורט): בהחלט

טלי גוטליב: - - הם צריכים לעבור עוד חודשיים, אין כוח אדם לעשות את זה, אין מצבת כוח אדם

טלי גוטליב:  מקילים על המשפחות ועל צוותי הטיפול ועל צוותי הרווחה שלוקחים בזה חלק

התרבות והספורט): נכון

טלי גוטליב: אלה ועדות השמה בין-משרדיות, זה מאוד מורכב – לא בזמן מלחמה

טלי גוטליב:  הצעה מאוד טובה, מאוד יעילה ומאוד מועילה

התרבות והספורט): התיקון מוצע כהוראת שעה, והוא קובע הארכה של זכאות לשירותי חינוך מיוחדים בשנת לימודים נוספת - -     

טלי גוטליב: נכון

התרבות והספורט): - - שנקבעה על ידי ועדת זכאות ואפיון או על ידי ועדת השגה באחת משנות הלימודים התשפ"א עד התשפ"ג, ללא צורך בקיום דיון חוזר בוועדה

התרבות והספורט):  בדיון הודגש שהארכת הזכאות בשנה לא תחייב הגשת אבחונים חדשים, אף שהנוסח אינו מתייחס לכך

התרבות והספורט):  בדיון הוסבר שמוצע להאריך החלטות זכאות שניתנו בשלוש שנות הלימוד הקודמות, ולא רק את אלה הפוקעות בשנה זו, כדי למנוע צוואר בקבוק בוועדות עם תום תחולת הוראת השעה

התרבות והספורט):      כמו כן מובהר בנוסח הצעת החוק כי הארכת תקופת הזכאות לא גורעת מהסמכות לקיים דיון חוזר בוועדה בעניינו של תלמיד, אם הוגשה בקשה, כך שההורים המעוניינים בכך, בדיון חוזר, יוכלו לפנות ולבקש זאת

התרבות והספורט):      בדיונים שקיימנו בוועדה בהכנה לקריאה השנייה והשלישית, הוחלט לסייג ולקבוע שבכל זאת יתקיים דיון חוזר בעניינם של תלמידים שנקבעה להם זכאות בשנת התשפ"ב או התשפ"ג, אם תום תקופת הזכאות המקורית של שלוש שנים הוא לקראת מעבר בין שלבי הגיל, כלומר מגן חובה לבית ספר יסודי, מיסודי לחטיבת הביניים ומחטיבת הביניים לחטיבה העליונה

התרבות והספורט):  לדעת הוועדה, שינוי זה מאזן טוב יותר בין הצורך הברור להקל בעת הזאת על הגורמים השונים, כולל ההורים, ולאפשר להם להתפנות לצורכי השעה, לבין הצורך לקיים דיון חוזר לקראת מעבר בין שלבי הגיל, המונע לעיתים הסללת תלמידים לחינוך המיוחד

התרבות והספורט):      בנוסף, כדי לוודא שהורי התלמידים מודעים לתיקון החוק, הוחלט להוסיף סעיף המחייב ככל הניתן את משרד החינוך להודיע להורים בתום חודש מיום תחילת החוק על הארכת תקופת הזכאות, על זכותם לבקש דיון חוזר, ועל דרך הגשת הבקשה לדיון חוזר

התרבות והספורט):  בדיון צוין כי משרד החינוך ינחה את צוותי החינוך המיוחד והשילוב לעדכן את ההורים על השינויים האמורים בפגישות שגרתיות שהם מקיימים עימם, ככל שהן אכן מתקיימות

התרבות והספורט):      הצעת החוק מוגשת ללא הסתייגויות, ואני קורא לכם לאשר את הצעת החוק בקריאה השנייה והשלישית

התרבות והספורט):      ברצוני להודות לצוות הוועדה: למנהלת הוועדה יהודית גידלי, ליועצת המשפטית תמי סלע, לעוזרת שלה מיה גולן ולסגנית מנהלת הוועדה אתי דנן, ולצוות לשכתי, עו"ד אבי עמרם ויוסף יצחק

התרבות והספורט):  תודה רבה

משה סולומון: תודה רבה

משה סולומון:  להצעת החוק אכן לא הוגשו הסתייגויות, אך הוגשו בקשות של חברי סיעת העבודה לרשות דיבור

משה סולומון:  חברת הכנסת נעמה לזימי – לא נוכחת

משה סולומון:      אם כן, חברי הכנסת, נעבור להצבעה בקריאה שנייה על הצעת חוק חינוך מיוחד (הוראת שעה – חרבות ברזל) (הארכת זכאות), התשפ"ד–2023, כנוסח הוועדה

משה סולומון:  ההצבעה תהיה אלקטרונית

משה סולומון:  אנא תפסו את מקומותיכם

משה סולומון:  הצבעה

משה סולומון: בעד סעיף 1 – 11 

משה סולומון: נמנעים – אין  

משה סולומון: אם כן, תוצאות ההצבעה: 11 בעד, אין מתנגדים

משה סולומון:  אני קובע כי הצעת החוק אושרה בקריאה השנייה

משה סולומון:       חברי הכנסת, נעבור להצבעה בקריאה השלישית על הצעת חוק חינוך מיוחד (הוראת שעה – חרבות ברזל) (הארכת זכאות), התשפ"ד–2023

משה סולומון:  הצבעה

משה סולומון: בעד החוק – 11 

משה סולומון: נמנעים – אין 

משה סולומון: אם כן, תוצאות ההצבעה: 11 בעד, אין מתנגדים

משה סולומון:  אני קובע כי הצעת חוק חינוך מיוחד (הוראת שעה – חרבות ברזל) (הארכת זכאות), התשפ"ד–2023, התקבלה בקריאה השנייה והשלישית, ותיכנס לספר החוקים

משה סולומון: [מס' מ/1673; דברי הכנסת, חוב' ד', ישיבה 113; נספחות

משה סולומון: ] 

משה סולומון: הסעיף הבא על סדר-היום – הצעת חוק הארכת תקופות (הוראת שעה – חרבות ברזל) (אומנה לילדים), התשפ"ד–2023, לקריאה השנייה והשלישית

משה סולומון:  אני מזמין את יושב-ראש ועדת העבודה והרווחה, חבר הכנסת ישראל אייכלר, להציג את הצעת החוק

ועדת העבודה והרווחה): אדוני היושב-ראש, חברי הכנסת – אדוני היושב-ראש, אני רוצה לברך אותך על תפקידך כסגן יושב-ראש כנסת

ועדת העבודה והרווחה):  שיהיה בהצלחה

משה סולומון: תודה רבה

ועדת העבודה והרווחה): חברי הכנסת, אני מתכבד להביא בפני הכנסת לקריאה השנייה ולקריאה השלישית את הצעת חוק הארכת תקופות (הוראת שעה – חרבות ברזל) (אומנה לילדים), התשפ"ד–2023

ועדת העבודה והרווחה):  ההצעה הזאת היא הצעת חוק ממשלתית שפוצלה מהצעת חוק הארכת תקופות ודחיית מועדים (הוראת שעה – חרבות ברזל)

ועדת העבודה והרווחה):  קודם היו כמה הצבעות בעניינים האלה

ועדת העבודה והרווחה):  אנחנו עוסקים באומנה לילדים

ועדת העבודה והרווחה):       אני רוצה להגיד קודם כול מה זה אומנת חירום

ועדת העבודה והרווחה):  היא מיועדת לקליטה מיידית של ילדים אשר נמצאים במצב סיכון או סכנה במשפחתם וזקוקים להגנה מיידית

ועדת העבודה והרווחה):  השמת הילדים במשפחות אומנה נעשית תחת צווים לפי חוק הנוער (טיפול והשגחה), התש"ך–1960, ובהתאם להוראות חוק אומנה לילדים מ-2016

ועדת העבודה והרווחה):  על פי סעיף 62 לחוק אומנה לילדים, תקופת השהייה של ילד באומנת חירום לא תעלה על שלושה חודשים, כי המטרה היא להחזיר אותו הביתה או לתת לו משפחה אומנת קבועה או מקום קבוע

ועדת העבודה והרווחה):  ישנה סמכות למפקח הארצי על האומנה, בהתייעצות עם גורמי המקצוע, מטעמים מיוחדים שיירשמו, להאריך תקופת שהייה זו בשלושה חודשים נוספים

ועדת העבודה והרווחה):  זה – בכל ימות השנה

ועדת העבודה והרווחה):       בשל המצב הביטחוני המיוחד והנסיבות המורכבות שנוצרו בעקבותיו, נרתמו רבים מהעובדים הסוציאליים האחראים לתחום האומנה למגוון משימות לאומיות ודחופות

ועדת העבודה והרווחה):  כדי לאפשר לגורמים המקצועיים את הזמן הדרוש להערכה מיטבית של המסגרת המתאימה לאותו הילד והמשך הטיפול בילדים השוהים באומנת החירום, מוצע כהוראת שעה, במקרים שבהם הארכת תקופת השהייה מסתיימת בתקופת המלחמה, החל מ-7 באוקטובר 2023 ועד 6 בינואר 2024, לאפשר למפקח הארצי על האומנה, בהתייעצות עם גורמי המקצוע ומטעמים מיוחדים שיירשמו, להאריך את תקופת השהייה באומנת החירום לתקופה שלא תעלה על שלושה חודשים נוספים

ועדת העבודה והרווחה):      הוועדה עמדה על כך שההארכה כאמור לא תהיה אוטומטית

ועדת העבודה והרווחה):  כל מקרה ייבחן לגופו הן על ידי גורמי המקצוע והן, כפי שהתחייב משרד הרווחה בדיון, על ידי ביקורת שיפוטית

ועדת העבודה והרווחה):  דרשנו שתינתן אפשרות לנוגעים בדבר להביע את עמדתם בפני בית המשפט, והוא יבחן את הצורך בהארכה בהתחשב בטובתו של הילד

ועדת העבודה והרווחה):  כמו כן, הוועדה הבהירה בנוסח שהמפקח הארצי מחויב לפעול במהירות הראויה למציאת מסגרת מתאימה לילד, בהתאם לנסיבות העניין

ועדת העבודה והרווחה):      ההצעה אושרה בוועדה ואין לה הסתייגויות

ועדת העבודה והרווחה):  ברצוני להודות לצוות, שעבד במהירות וביעילות: היועצת המשפטית איילת וולברג, מנהלת הוועדה ענת כהן שמואל, סגנית המנהלת אורית ארז, מעיין בן עמי, היועצת המשפטית נעה בן שבת, לצוות לשכתי ולאנשי משרד הרווחה

ועדת העבודה והרווחה):      אני מבקש מהכנסת לאשר את הצעת החוק בקריאה השנייה והשלישית בנוסח שאישרה הוועדה

ועדת העבודה והרווחה):  תודה רבה

משה סולומון: תודה רבה

משה סולומון:  חברי הכנסת, להצעה לא הוגשו הסתייגויות – הוגשה בקשת רשות דיבור של חבר הכנסת אופיר כץ, ואני מבין שאתה מוותר

משה סולומון:      לכן נעבור להצבעה בקריאה שנייה על הצעת חוק הארכת תקופות (הוראת שעה – חרבות ברזל) (אומנה לילדים), התשפ"ד–2023, כנוסח הוועדה

משה סולומון:  ההצבעה תהיה אלקטרונית

משה סולומון:  אנא תפסו את מקומותיכם

משה סולומון:  הצבעה

משה סולומון: בעד סעיפים 1–2 –  9 

משה סולומון: נמנעים – אין  

משה סולומון:  אם כן, תשעה בעד, אין מתנגדים

משה סולומון:  אני קובע כי הצעת החוק אושרה בקריאה שנייה

משה סולומון:       חברי הכנסת, נעבור להצבעה בקריאה שלישית על הצעת חוק הארכת תקופות (הוראת שעה – חרבות ברזל) (אומנה לילדים), התשפ"ד–2023

משה סולומון:  הצבעה

משה סולומון: בעד החוק – 9 

משה סולומון: נמנעים – אין 

משה סולומון:  תשעה בעד, אין מתנגדים

משה סולומון:  אני קובע כי הצעת חוק הארכת תקופות (הוראת שעה – חרבות ברזל) (אומנה לילדים), התשפ"ד–2023, התקבלה בקריאה השנייה והשלישית, ותיכנס לספר החוקים

משה סולומון:      חברי הכנסת, תם סדר-היום

משה סולומון:  הישיבה הבאה תתקיים ביום רביעי ב' בכסלו התשפ"ד, 15 בנובמבר 2023, בשעה 11:00

משה סולומון:  ישיבה זו נעולה